
(Redni zakonodajni postopek: prva obravnava)


Sprememba		1

Predlog direktive
Uvodna izjava 3
	

	Besedilo, ki ga predlaga Komisija
	Sprememba

	(3)	Člen 26a(1) Direktive 2006/43/ES od držav članic zahteva, da zagotovijo, da zakoniti revizorji in revizijska podjetja dajo zagotovila o zanesljivosti poročanja o trajnostnosti v skladu s standardi dajanja omejenih zagotovil, ki jih sprejme Komisija. V skladu s členom 26a(3) navedene direktive mora Komisija navedene standarde sprejeti do 1. oktobra 2026. Podjetja so izrazila pomisleke glede dela, ki ga opravljajo ponudniki dajanja zagotovil, ter potrebo po prožnosti pri obravnavanju posebnih tveganj in kritičnih vprašanj, opredeljenih na področjih dajanja zagotovil o trajnostnosti. Da bi Komisija lahko upoštevala te pomisleke, bi ji bilo treba omogočiti večjo prožnost pri sprejemanju teh standardov. V vsakem primeru bo Komisija do leta 2026 izdala ciljno usmerjene smernice o dajanju zagotovil, v katerih bodo pojasnjeni potrebni postopki, ki jih morajo ponudniki dajanja zagotovil izvesti v okviru posla dajanja omejenega zagotovila, preden bo sprejela standarde z delegiranim aktom.
	(3)	Člen 26a(1) Direktive 2006/43/ES od držav članic zahteva, da zagotovijo, da zakoniti revizorji in revizijska podjetja dajo zagotovila o zanesljivosti poročanja o trajnostnosti v skladu s standardi dajanja omejenih zagotovil, ki jih sprejme Komisija. V skladu s členom 26a(3) navedene direktive mora Komisija navedene standarde sprejeti do 1. oktobra 2026. Podjetja so izrazila pomisleke glede dela, ki ga opravljajo ponudniki dajanja zagotovil, ter potrebo po prožnosti pri obravnavanju posebnih tveganj in kritičnih vprašanj, opredeljenih na področjih dajanja zagotovil o trajnostnosti. Komisija bi morala pri pripravi standardov dajanja omejenih zagotovil ustrezno upoštevati te pomisleke. Neobstoj harmoniziranih standardov dajanja zagotovil prispeva k težavam, s katerimi se srečujejo podjetja, zato mora Komisija nujno sprejeti ustrezen delegirani akt, kot je bilo načrtovano.


Spremembi			221 in 279
Predlog direktive
Uvodna izjava 5
	

	Besedilo, ki ga predlaga Komisija
	Sprememba

	(5)	Člen 19a(1) Direktive 2013/34/EU zahteva, da velika podjetja ter mala in srednja podjetja z vrednostnimi papirji, sprejetimi v trgovanje na reguliranem trgu EU, razen mikropodjetij, pripravijo in objavijo izjavo o trajnostnosti na posamični ravni. Za zmanjšanje bremena poročanja za podjetja bi bilo treba obveznost priprave in objave izjave o trajnostnosti na posamični ravni omejiti na velika podjetja s povprečno več kot 1 000 zaposlenimi v poslovnem letu. Glede na to, da mora podjetje, da bi bilo veliko, preseči dve od treh meril iz člena 3(4) Direktive 2013/34/EU, to pomeni, da morajo imeti podjetja, da bi zanje veljale zahteve glede poročanja, v poslovnem letu povprečno več kot 1 000 zaposlenih in bodisi čisti prihodek nad 50 milijonov EUR bodisi bilančno vsoto nad 25 milijonov EUR.
	(5)	Člen 19a(1) Direktive 2013/34/EU zahteva, da velika podjetja ter mala in srednja podjetja z vrednostnimi papirji, sprejetimi v trgovanje na reguliranem trgu EU, razen mikropodjetij, pripravijo in objavijo izjavo o trajnostnosti na posamični ravni. Za zmanjšanje bremena poročanja za podjetja bi bilo treba obveznost priprave in objave izjave o trajnostnosti na posamični ravni omejiti na podjetja s povprečno več kot 1 750 zaposlenimi in več kot 450 000 000 EUR čistega prihodka v poslovnem letu. Moralo bi biti mogoče, da se iz izpolnjevanja obveznosti poročanja izvzamejo končna obvladujoča podjetja, ki so finančni holdingi, ki niso vključeni v dejavnosti upravljanja.



Sprememba		3

Predlog direktive
Uvodna izjava 6
	

	Besedilo, ki ga predlaga Komisija
	Sprememba

	(6)	Treba je najti ravnovesje med ciljema ustvarjanja podatkov in zmanjšanja upravnega bremena. Poročanje velikih podjetij s povprečno več kot 1 000 zaposlenimi v poslovnem letu o trajnostnosti, vključno z informacijami iz člena 8 Uredbe (EU) 2020/852 Evropskega parlamenta in Sveta9, je nepogrešljivo za razumevanje prehoda na podnebno nevtralno gospodarstvo. Glede na ravnovesje, ki ga je treba najti med ciljema ustvarjanja podatkov in zmanjšanja upravnega bremena, bi morala imeti velika podjetja, ki spadajo na novo področje uporabe za poročanje o trajnostnosti in katerih čisti prihodek v poslovnem letu ne presega 450 000 000 EUR, možnost prožnejšega razkritja informacij iz člena 8 Uredbe (EU) 2020/852. Komisija bi morala biti pooblaščena za določitev pravil, ki dopolnjujejo ureditev poročanja za ta podjetja. Zlasti bi bilo treba pojasniti, da je Komisija pooblaščena za določitev ureditve poročanja za dejavnosti, ki so le delno usklajene s taksonomijo.
	črtano

	__________________
	

	9 Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L 198, 22.6.2020, str. 13, ELI: https://eur-lex.europa.eu/eli/reg/2020/852/oj).
	


Spremembi			222 in 280
Predlog direktive
Uvodna izjava 7
	

	Besedilo, ki ga predlaga Komisija
	Sprememba

	(7)	Člen 1(3) Direktive 2013/34/EU določa, da za kreditne institucije in zavarovalnice, ki so velika podjetja ali mala in srednja podjetja – razen mikropodjetij – z vrednostnimi papirji, sprejetimi v trgovanje na reguliranem trgu EU, veljajo zahteve glede poročanja o trajnostnosti iz navedene direktive, ne glede na njihovo pravno obliko. Glede na to, da bi bilo treba obseg posamičnega poročanja o trajnostnosti omejiti na velika podjetja s povprečno več kot 1 000 zaposlenimi v poslovnem letu, bi se moralo to zmanjšanje področja uporabe uporabljati tudi za kreditne institucije in zavarovalnice.
	(7)	Člen 1(3) Direktive 2013/34/EU določa, da za kreditne institucije in zavarovalnice, ki so velika podjetja ali mala in srednja podjetja – razen mikropodjetij – z vrednostnimi papirji, sprejetimi v trgovanje na reguliranem trgu EU, veljajo zahteve glede poročanja o trajnostnosti iz navedene direktive, ne glede na njihovo pravno obliko. Glede na to, da bi bilo treba obseg posamičnega poročanja o trajnostnosti omejiti na podjetja s povprečno več kot 1 750 zaposlenimi in več kot 450 000 000 EUR čistega prihodka v poslovnem letu, bi se moralo to zmanjšanje področja uporabe uporabljati tudi za kreditne institucije in zavarovalnice.



Sprememba		5

Predlog direktive
Uvodna izjava 7 a (novo)
	

	Besedilo, ki ga predlaga Komisija
	Sprememba

	
	(7a)	Zaradi skladnosti s to direktivo je pomembno, da je zakonodaja za finančni sektor še naprej usklajena z njenimi določbami. V zvezi s tem bi bilo treba preučiti, ali bi morale biti zahteve za finančni sektor oblikovane tako, da ne bi ustvarjale obveznosti za finančna podjetja, da pridobijo informacije od podjetij, ki jim ni treba objavljati nefinančnih informacij na podlagi členov 19a ali 29a Direktive 2013/34/EU. Preučiti bi bilo treba tudi, ali bi bilo treba prilagoditi sektorsko zakonodajo o finančnih storitvah, vključno z delegiranimi akti, smernicami evropskih nadzornih organov in pričakovanji glede nadzora, da bi se upoštevala vsebina te direktive.


Spremembi			223 in 281
Predlog direktive
Uvodna izjava 9
	

	Besedilo, ki ga predlaga Komisija
	Sprememba

	(9)	Člen 19a(3) Direktive 2013/34/EU od podjetij zahteva, da poročajo informacije o lastnih dejavnostih in o vrednostni verigi podjetja. Zmanjšati je treba breme poročanja za podjetja v vrednostni verigi, ki jim ni treba poročati o njihovi trajnostnosti. Podjetje, ki poroča, za namene poročanja informacij o trajnostnosti na posamični ali konsolidirani ravni, kot se zahteva z Direktivo 2013/34/EU, in brez poseganja v zahteve Unije glede izvajanja postopka skrbnega pregleda zato ne bi smelo poskušati od podjetij s sedežem v Uniji ali zunaj nje v svoji vrednostni verigi, ki imajo v poslovnem letu povprečno do 1 000 zaposlenih, pridobiti kakršnih koli informacij, ki presegajo informacije, določene v standardih za prostovoljno uporabo s strani podjetij, ki jim ni treba poročati o njihovi trajnostnosti. Vendar bi moralo imeti podjetje, ki poroča, možnost, da od takih podjetij v svoji vrednostni verigi zbere vse dodatne informacije o trajnostnosti, ki si jih običajno izmenjujejo podjetja v zadevnem sektorju. Za podjetja, ki poročajo o svoji vrednostni verigi v skladu s temi omejitvami, bi bilo treba šteti, da izpolnjujejo obveznost poročanja o svoji trajnostnosti. Ponudniki dajanja zagotovil bi morali pripraviti svoje mnenje o zanesljivosti ob upoštevanju obveznosti podjetij, da od podjetij v svoji vrednostni verigi, ki imajo v poslovnem letu povprečno do 1 000 zaposlenih, ne poskušajo pridobiti nobenih informacij, ki presegajo informacije, določene v standardih za prostovoljno uporabo s strani podjetij, ki jim ni treba poročati o njihovi trajnostnosti. V ta namen bi bilo treba na Komisijo prenesti pooblastilo za sprejetje delegiranega akta, s katerim določi standarde poročanja o trajnostnosti za prostovoljno uporabo s strani podjetij, ki jim ni treba poročati o njihovi trajnostnosti. Ti standardi bi morali biti sorazmerni in ustrezni glede na zmogljivosti in značilnosti teh podjetij ter glede na razsežnost in kompleksnost njihovih dejavnosti. Kadar je možno, bi se morala s temi standardi določiti tudi struktura, ki jo je treba uporabiti za prikaz teh informacij.
	(9)	Člen 19a(3) Direktive 2013/34/EU od podjetij zahteva, da poročajo informacije o lastnih dejavnostih in o vrednostni verigi podjetja. Zagotoviti je treba jasnost in zmanjšati breme poročanja za podjetja v vrednostni verigi, ki jim ni treba poročati o njihovi trajnostnosti. Podjetje, ki poroča, za namene poročanja informacij o trajnostnosti na posamični ali konsolidirani ravni, kot se zahteva z Direktivo 2013/34/EU, in brez poseganja v zahteve Unije glede izvajanja postopka skrbnega pregleda zato ne bi smelo poskušati od podjetij, ki imajo v poslovnem letu povprečno več kot 1 750 zaposlenih in več kot 450 000 000 EUR čistega prihodka, pridobiti kakršnih koli informacij, ki presegajo informacije, določene v standardih za prostovoljno uporabo s strani podjetij, ki jim ni treba poročati o njihovi trajnostnosti. Podjetje, ki poroča, bi moralo sprejeti pristop, ki temelji na tveganju, pri čemer bi moralo dati prednost prizadevanjem za zbiranje informacij o vplivih z visokim tveganjem in vprašanjih v zvezi s trajnostnostjo, ki so običajno povezana z njegovim sektorjem, ter bi moralo imeti možnost, da od takih podjetij v svoji vrednostni verigi zbere vse dodatne informacije o trajnostnosti, ki si jih običajno izmenjujejo podjetja v zadevnem sektorju. Kadar niso na voljo vse potrebne informacije o njihovi vrednostni verigi oziroma so te informacije nepopolne ali zanje veljajo pravne omejitve, bi bilo treba podjetjem omogočiti, da pojasnijo prizadevanja za pridobitev potrebnih informacij o svoji vrednostni verigi, razloge, zakaj teh informacij ni bilo mogoče pridobiti, in svoje načrte za pridobitev teh informacij v prihodnje. Za podjetja, ki poročajo o svoji vrednostni verigi v skladu s temi omejitvami, bi bilo treba šteti, da izpolnjujejo obveznost poročanja o svoji trajnostnosti. Ponudniki dajanja zagotovil bi morali pripraviti svoje mnenje o zanesljivosti ob upoštevanju obveznosti podjetij, da od podjetij v svoji vrednostni verigi, ki imajo v poslovnem letu povprečno do 1 750 zaposlenih in do 450 000 000 EUR čistega prihodka, ne poskušajo pridobiti nobenih informacij, ki presegajo informacije, določene v standardih za prostovoljno uporabo s strani podjetij, ki jim ni treba poročati o njihovi trajnostnosti. V ta namen bi bilo treba na Komisijo prenesti pooblastilo za sprejetje delegiranega akta, s katerim določi standarde poročanja o trajnostnosti za prostovoljno uporabo s strani podjetij, ki jim ni treba poročati o njihovi trajnostnosti. Ti standardi bi morali biti sorazmerni in ustrezni glede na zmogljivosti in značilnosti teh podjetij ter glede na razsežnost in kompleksnost njihovih dejavnosti. Kadar je možno, bi se morala s temi standardi določiti tudi struktura, ki jo je treba uporabiti za prikaz teh informacij. Podjetja v vrednostni verigi bi morala imeti možnost, da izberejo predlogo za prostovoljno poročanje informacij o trajnostnosti, tako da podjetjem, ki zahtevajo informacije, ni treba oceniti ali evidentirati kategorij velikosti vseh subjektov v svoji vrednostni verigi.



Sprememba		7

Predlog direktive
Uvodna izjava 9 a (novo)
	

	Besedilo, ki ga predlaga Komisija
	Sprememba

	
	(9a)	Dokler Komisija ne sprejme standardov poročanja o trajnostnosti za prostovoljno uporabo, lahko podjetja, ki prostovoljno sporočajo informacije o trajnostnosti, to storijo v skladu s priporočilom Komisije 2025/4984, ki temelji na prostovoljnem standardu za MSP, ki ga je razvila EFRAG. Za zagotovitev kontinuitete in sorazmernosti bi morali standardi poročanja o trajnostnosti za prostovoljno uporabo, ki jih Komisija sprejme kot delegirani akt, temeljiti na tem priporočilu, biti sorazmerni in upoštevati načelo „najprej pomisli na male“, uporabljati preprost jezik in modularnost, ki bo omogočala prožnost in napredek pri razkritjih. Cilj tega prostovoljnega standarda bi moral biti podpora podjetjem pri: (a) zagotavljanju informacij, ki bodo pomagale zadovoljiti potrebe po podatkih podjetij, ki od svojih dobaviteljev zahtevajo informacije o trajnostnosti; (b) zagotavljanju informacij, ki bodo pomagale zadovoljiti potrebe bank in vlagateljev po podatkih, s čimer se bo podjetjem olajšal dostop do financiranja; (c) izboljšanju upravljanja vprašanj v zvezi s trajnostnostjo, s katerimi se soočajo, npr. okoljskih in družbenih izzivov, kot so onesnaževanje ter zdravje in varnost delavcev; to bo podprlo njihovo konkurenčno rast in okrepilo njihovo odpornost v kratkoročnem, srednjeročnem in dolgoročnem obdobju; ter (d) prispevanju k bolj trajnostnemu in vključujočemu gospodarstvu.



Sprememba		8

Predlog direktive
Uvodna izjava 9 b (novo)
	

	Besedilo, ki ga predlaga Komisija
	Sprememba

	
	(9b)	Zahteve glede poročanja o trajnostnosti ne bi smele zavezovati podjetja k razkritju informacij, kot so intelektualni kapital, intelektualna lastnina, tehnično znanje in izkušnje ali rezultati inovacij, ki bi štele za poslovne skrivnosti, kot so opredeljene v Direktivi (EU) 2016/943 Evropskega parlamenta in Sveta. Zahteve glede poročanja iz te direktive o spremembi zato ne bi smele posegati v Direktivo (EU) 2016/943.


Spremembi		224 in 282
Predlog direktive
Uvodna izjava 12
	

	Besedilo, ki ga predlaga Komisija
	Sprememba

	(12)	V skladu s členom 29a(1) Direktive 2013/34/EU morajo obvladujoča podjetja velikih skupin pripraviti in objaviti izjavo o trajnostnosti na konsolidirani ravni. Da bi se zmanjšalo breme poročanja za ta obvladujoča podjetja, bi bilo treba obseg te obveznosti zmanjšati na obvladujoča podjetja velikih skupin s povprečno več kot 1 000 zaposlenimi v poslovnem letu na konsolidirani podlagi.
	(12)	V skladu s členom 29a(1) Direktive 2013/34/EU morajo obvladujoča podjetja velikih skupin pripraviti in objaviti izjavo o trajnostnosti na konsolidirani ravni. Da bi se zmanjšalo breme poročanja za ta obvladujoča podjetja, bi bilo treba obseg te obveznosti zmanjšati na obvladujoča podjetja skupin s povprečno več kot 1 750 zaposlenimi in več kot 450 000 000 EUR čistega prihodka v poslovnem letu na konsolidirani podlagi.



Sprememba		10

Predlog direktive
Uvodna izjava 12 a (novo)
	

	Besedilo, ki ga predlaga Komisija
	Sprememba

	
	(12a)	Direktiva (EU) 2022/2464 od podjetij, ki spadajo na področje uporabe, zahteva, da sporočajo informacije o trajnostnosti v skladu z obveznimi evropskimi standardi poročanja o trajnostnosti (ESRS). Komisija je prvi sklop ESRS sprejela julija 2023. Da bi hitro poenostavili in racionalizirali poročanje o trajnostnosti, bi morala Komisija čim prej, najpozneje pa šest mesecev po začetku veljavnosti te direktive, sprejeti delegirani akt za revizijo prvega sklopa ESRS, da bi bistveno reformirala standarde, tako da se: (i) odstranijo podatkovne točke, ki se štejejo za najmanj pomembne za poročanje o trajnostnosti za splošne namene, (ii) da prednost kvantitativnim kazalnikom pred opisnim besedilom, (iii) zagotovijo jasna navodila o tem, kako uporabljati načelo pomembnosti, da se zagotovi, da se od podjetij zahteva samo poročanje o pomembnih informacijah, in da se zmanjša tveganje, da ponudniki storitev dajanja zagotovil podjetja nenamerno spodbujajo k poročanju informacij, ki niso potrebne, ali namenjanju prekomernih virov za postopek ocenjevanja pomembnosti, (iv) izboljša skladnost z drugimi zakonodajnimi akti EU, vključno z zakonodajo o finančnih storitvah, (v) zagotovi čim večja interoperabilnost s svetovnimi standardi poročanja o trajnostnosti.



Sprememba		11

Predlog direktive
Uvodna izjava 12 b (novo)
	

	Besedilo, ki ga predlaga Komisija
	Sprememba

	
	(12b)	Da bi se bolje pojasnile zahteve za finančne holdinge, ki so obvladujoča podjetja, so samo ti izvzeti iz izpolnjevanja obveznosti iz te direktive. Da bi se poleg tega zmanjšalo upravno breme za podjetja, bi moralo imeti obvladujoče podjetje v primeru nedavnih prevzemov odvisnih podjetij, ki še ne poročajo, na voljo 24-mesečno prehodno obdobje.



Sprememba		12

Predlog direktive
Uvodna izjava 13
	

	Besedilo, ki ga predlaga Komisija
	Sprememba

	(13)	Člen 29b(1), tretji pododstavek, Direktive 2013/34/EU pooblašča Komisijo, da z delegiranimi akti sprejme sektorske standarde poročanja, prvi sklop takih standardov pa bi moral biti sprejet do 30. junija 2026. Da bi se izognili povečanju števila predpisanih podatkovnih točk, ki bi jih morala poročati podjetja, bi bilo treba to pooblastilo črtati.
	(13)	Člen 29b(1), tretji pododstavek, Direktive 2013/34/EU pooblašča Komisijo, da z delegiranimi akti sprejme sektorske standarde poročanja, prvi sklop takih standardov pa bi moral biti sprejet do 30. junija 2026. Da bi se izognili povečanju števila predpisanih podatkovnih točk, ki bi jih morala poročati podjetja, bi bilo treba to pooblastilo črtati. Komisija bi morala namesto tega izdati prostovoljne sektorske smernice, da bi podjetja in revizorje podprla pri ocenjevanju njihovih tveganj, priložnosti in vplivov v določenih sektorjih, olajšala uporabo ESRS v določenem sektorju, opredelila zadeve v zvezi s trajnostnostjo, ki bodo verjetno pomembne za določen sektor, in zmanjšala breme poročanja. Te smernice bi morale temeljiti na posvetovanju z ustreznimi deležniki.



Spremembi		225 in 283
Predlog direktive
Uvodna izjava 14
	

	Besedilo, ki ga predlaga Komisija
	Sprememba

	(14)	V skladu s členom 29b(4) Direktive 2013/34/EU standardi poročanja o trajnostnosti ne smejo določati razkritij, ki od podjetij zahtevajo, da od malih in srednjih podjetij v svoji vrednostni verigi pridobijo kakršne koli informacije, ki presegajo informacije, ki jih je treba razkriti v skladu s standardi poročanja o trajnostnosti za mala in srednja podjetja z vrednostnimi papirji, sprejetimi v trgovanje na reguliranem trgu EU. Glede na to, da bi bilo treba mala in srednja podjetja z vrednostnimi papirji, sprejetimi v trgovanje na reguliranem trgu EU, izključiti iz poročanja o trajnostnosti, in da bi zmanjšali breme poročanja za podjetja v vrednostni verigi, ki jim ni treba poročati o njihovi trajnostnosti, standardi poročanja o trajnostnosti ne bi smeli določati razkritij, ki bi od podjetij zahtevala, da od podjetij v svoji vrednostni verigi, ki imajo v poslovnem letu povprečno do 1 000 zaposlenih, pridobijo kakršne koli informacije, ki presegajo informacije, ki jih je treba razkriti v skladu s standardi poročanja o trajnostnosti za prostovoljno uporabo s strani podjetij, ki jim ni treba poročati o njihovi trajnostnosti.
	(14)	V skladu s členom 29b(4) Direktive 2013/34/EU standardi poročanja o trajnostnosti ne smejo določati razkritij, ki od podjetij zahtevajo, da od malih in srednjih podjetij v svoji vrednostni verigi pridobijo kakršne koli informacije, ki presegajo informacije, ki jih je treba razkriti v skladu s standardi poročanja o trajnostnosti za mala in srednja podjetja z vrednostnimi papirji, sprejetimi v trgovanje na reguliranem trgu EU. Glede na to, da bi bilo treba mala in srednja podjetja z vrednostnimi papirji, sprejetimi v trgovanje na reguliranem trgu EU, izključiti iz poročanja o trajnostnosti, in da bi zmanjšali breme poročanja za podjetja v vrednostni verigi, ki jim ni treba poročati o njihovi trajnostnosti, standardi poročanja o trajnostnosti ne bi smeli določati razkritij, ki bi od podjetij zahtevala, da od podjetij v svoji vrednostni verigi, ki imajo v poslovnem letu povprečno do 1 750 zaposlenih in do 450 000 000 EUR čistega prihodka, pridobijo kakršne koli informacije, ki presegajo informacije, ki jih je treba razkriti v skladu s standardi poročanja o trajnostnosti za prostovoljno uporabo s strani podjetij, ki jim ni treba poročati o njihovi trajnostnosti.



Sprememba		15

Predlog direktive
Uvodna izjava 15
	

	Besedilo, ki ga predlaga Komisija
	Sprememba

	(15)	Člen 29d Direktive 2013/34/EU od podjetij, za katera veljajo zahteve iz členov 19a in 29a navedene direktive, zahteva, da pripravijo svoje poslovno poročilo ali konsolidirano poslovno poročilo, kadar je ustrezno, v elektronski obliki poročanja, določeni v členu 3 Delegirane uredbe Komisije (EU) 2018/81511, ter svoje poročanje o trajnostnosti, vključno z informacijami, ki jih je treba razkriti v skladu s členom 8 Uredbe (EU) 2020/852 Evropskega parlamenta in Sveta12, opremijo z oznakami v skladu z elektronsko obliko poročanja, ki se določi v navedeni delegirani uredbi. Za zagotovitev jasnosti za podjetja bi bilo treba določiti, da se od podjetij ne bi smelo zahtevati, da svoje poročanje o trajnostnosti opremijo z oznakami, dokler taka pravila o označevanju niso sprejeta z navedeno delegirano uredbo.
	(15)	Člen 29d Direktive 2013/34/EU od podjetij, za katera veljajo zahteve iz členov 19a in 29a navedene direktive, zahteva, da pripravijo svoje poslovno poročilo ali konsolidirano poslovno poročilo, kadar je ustrezno, v elektronski obliki poročanja, določeni v členu 3 Delegirane uredbe Komisije (EU) 2018/81511, ter svoje poročanje o trajnostnosti, vključno z informacijami, ki jih je treba razkriti v skladu s členom 8 Uredbe (EU) 2020/852 Evropskega parlamenta in Sveta12, opremijo z oznakami v skladu z elektronsko obliko poročanja, ki se določi v navedeni delegirani uredbi. Za zagotovitev jasnosti za podjetja bi bilo treba določiti, da se od podjetij ne bi smelo zahtevati, da svoje poročanje o trajnostnosti opremijo z oznakami, dokler taka pravila o označevanju poročanja o trajnostnosti niso sprejeta z navedeno delegirano uredbo.

	__________________
	__________________

	11 Delegirana uredba Komisije (EU) 2018/815 z dne 17. decembra 2018 o dopolnitvi Direktive 2004/109/ES Evropskega parlamenta in Sveta v zvezi z regulativnimi tehničnimi standardi za določitev enotne elektronske oblike poročanja (UL L 143, 29.5.2019, str. 1, ELI: http://data.europa.eu/eli/reg_del/2019/815/oj).
	11 Delegirana uredba Komisije (EU) 2018/815 z dne 17. decembra 2018 o dopolnitvi Direktive 2004/109/ES Evropskega parlamenta in Sveta v zvezi z regulativnimi tehničnimi standardi za določitev enotne elektronske oblike poročanja (UL L 143, 29.5.2019, str. 1, ELI: http://data.europa.eu/eli/reg_del/2019/815/oj).

	12 Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L 198, 22.6.2020, str. 13, ELI: https://eur-lex.europa.eu/eli/reg/2020/852/oj).
	12 Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L 198, 22.6.2020, str. 13, ELI: https://eur-lex.europa.eu/eli/reg/2020/852/oj).



Sprememba		16

Predlog direktive
Uvodna izjava 16
	

	Besedilo, ki ga predlaga Komisija
	Sprememba

	(16)	Člen 33(1) Direktive 2013/34/EU določa, da so člani upravnih, poslovodnih in nadzornih organov podjetja kolektivno odgovorni za zagotavljanje, da v skladu z zahtevami iz navedene direktive pripravijo in objavijo naslednji dokumenti. Za zagotovitev prožnosti za podjetja in zmanjšanje njihovega bremena poročanja bi bilo treba določiti, da je kolektivna odgovornost članov upravnih, poslovodnih in nadzornih organov podjetja za skladnost z zahtevami iz člena 29d navedene direktive v zvezi z digitalizacijo poslovnega poročila omejena na njegovo objavo v enotni elektronski obliki, vključno z opremljanjem poročanja o trajnostnosti v njem z oznakami.
	(16)	Člen 33(1) Direktive 2013/34/EU določa, da so člani upravnih, poslovodnih in nadzornih organov podjetja kolektivno odgovorni za zagotavljanje, da se v skladu z zahtevami iz navedene direktive pripravijo in objavijo nekateri dokumenti. Za zagotovitev prožnosti za podjetja in zmanjšanje njihovega bremena poročanja lahko države članice določijo, da je kolektivna odgovornost članov upravnih, poslovodnih in nadzornih organov podjetja za skladnost z zahtevami iz člena 29d navedene direktive v zvezi z digitalizacijo poslovnega poročila omejena na njegovo objavo v enotni elektronski obliki, vključno z opremljanjem poročanja o trajnostnosti v njem z oznakami.



Sprememba		17

Predlog direktive
Uvodna izjava 17
	

	Besedilo, ki ga predlaga Komisija
	Sprememba

	(17)	V skladu s členom 40a(1), četrti in peti pododstavek, Direktive 2013/34/EU mora odvisno podjetje podjetja iz tretje države v Uniji, ki v Uniji ustvari čisti prihodek v višini več kot 150 milijonov EUR, ali, če takega odvisnega podjetja ni, podružnica v Uniji, ki ustvari čisti prihodek v višini več kot 40 milijonov EUR, objaviti in dati na voljo informacije o trajnostnosti na ravni skupine obvladujočega podjetja iz tretje države. Za boljšo uskladitev z merili, ki se uporabljajo za opredelitev, katera podjetja spadajo na področje uporabe Direktive (EU) 2024/1760, bi bilo treba prag čistega prihodka za podjetje iz tretje države zvišati s 150 000 000 EUR na 450 000 000 EUR. Zaradi doslednosti in zmanjšanja bremena bi bilo treba prilagoditi velikost odvisnega podjetja in podružnice, ki spadata na področje uporabe člena 40a. Velikost odvisnega podjetja bi morala biti velikost velikega podjetja, medtem ko bi bilo treba merila čistega prihodka za podružnico zvišati s 40 000 000 EUR na 50 000 000 EUR, da bi se uskladila s pragom čistega prihodka za velika podjetja.
	(17)	Na podlagi člena 40a(1), četrti in peti pododstavek, Direktive 2013/34/EU mora odvisno podjetje podjetja iz tretje države v Uniji, ki v Uniji ustvari čisti prihodek v višini več kot 150 milijonov EUR, ali, če takega odvisnega podjetja ni, podružnica v Uniji, ki ustvari čisti prihodek v višini več kot 40 milijonov EUR, objaviti in dati na voljo informacije o trajnostnosti na ravni skupine obvladujočega podjetja iz tretje države. Zaradi doslednosti in zmanjšanja bremena ter za zagotavljanje enakih konkurenčnih pogojev bi bilo treba prilagoditi velikost odvisnega podjetja in podružnice, ki spadata na področje uporabe člena 40a. Velikost odvisnega podjetja in podružnice bi bilo treba določiti na čisti prihodek več kot 450 000 000 EUR.


Spremembi			226 in 284
Predlog direktive
Uvodna izjava 18
	

	Besedilo, ki ga predlaga Komisija
	Sprememba

	(18)	Člen 5(2), prvi pododstavek, Direktive (EU) 2022/2464 določa datume, do katerih morajo države članice začeti uporabljati zahteve glede poročanja o trajnostnosti iz Direktive 2013/34/EU, pri čemer so datumi različni glede na velikost zadevnega podjetja. Glede na to, da bi bilo treba področje uporabe zahtev glede posamičnega poročanja o trajnostnosti zmanjšati, da bi vključevalo le velika podjetja, ki imajo v poslovnem letu povprečno več kot 1 000 zaposlenih, in da bi bilo treba ustrezno zmanjšati področje uporabe zahtev glede konsolidiranega poročanja o trajnostnosti, bi bilo treba prilagoditi merila za določitev datumov uporabe ter črtati sklicevanje na mala in srednja podjetja z vrednostnimi papirji, sprejetimi v trgovanje na reguliranem trgu EU.
	(18)	Člen 5(2), prvi pododstavek, Direktive (EU) 2022/2464 določa datume, do katerih morajo države članice začeti uporabljati zahteve glede poročanja o trajnostnosti iz Direktive 2013/34/EU, pri čemer so datumi različni glede na velikost zadevnega podjetja. Glede na to, da bi bilo treba področje uporabe zahtev glede posamičnega poročanja o trajnostnosti zmanjšati, da bi vključevalo le podjetja, ki imajo v poslovnem letu povprečno več kot 1 750 zaposlenih in več kot 450 000 000 EUR čistega prihodka, in da bi bilo treba ustrezno zmanjšati področje uporabe zahtev glede konsolidiranega poročanja o trajnostnosti, bi bilo treba prilagoditi merila za določitev datumov uporabe ter črtati sklicevanje na mala in srednja podjetja z vrednostnimi papirji, sprejetimi v trgovanje na reguliranem trgu EU.




Spremembi			227 in 285
Predlog direktive
Uvodna izjava 19
	

	Besedilo, ki ga predlaga Komisija
	Sprememba

	(19)	Člen 5(2), tretji pododstavek, Direktive (EU) 2022/2464 določa datume, do katerih morajo države članice začeti uporabljati zahteve glede poročanja o trajnostnosti iz Direktive 2004/109/ES, pri čemer so datumi različni glede na velikost zadevnega izdajatelja. Glede na to, da bi bilo treba področje uporabe zahtev glede posamičnega poročanja o trajnostnosti zmanjšati, da bi vključevalo le velika podjetja, ki imajo v poslovnem letu povprečno več kot 1 000 zaposlenih, in da bi bilo treba ustrezno zmanjšati področje uporabe zahtev glede konsolidiranega poročanja o trajnostnosti, bi bilo treba prilagoditi merila za določitev datumov uporabe ter črtati sklicevanje na mala in srednja podjetja.
	(19)	Člen 5(2), tretji pododstavek, Direktive (EU) 2022/2464 določa datume, do katerih morajo države članice začeti uporabljati zahteve glede poročanja o trajnostnosti iz Direktive 2004/109/ES, pri čemer so datumi različni glede na velikost zadevnega izdajatelja. Glede na to, da bi bilo treba področje uporabe zahtev glede posamičnega poročanja o trajnostnosti zmanjšati, da bi vključevalo le podjetja, ki imajo v poslovnem letu povprečno več kot 1 750 zaposlenih in več kot 450 000 000 EUR čistega prihodka, in da bi bilo treba ustrezno zmanjšati področje uporabe zahtev glede konsolidiranega poročanja o trajnostnosti, bi bilo treba prilagoditi merila za določitev datumov uporabe ter črtati sklicevanje na mala in srednja podjetja.




Sprememba		20

Predlog direktive
Uvodna izjava 20
	

	Besedilo, ki ga predlaga Komisija
	Sprememba

	(20)	Člen 4(1) Direktive (EU) 2024/1760 državam članicam prepoveduje, da v svoje nacionalno pravo uvedejo določbe na področju, ki ga ureja direktiva, ki določajo obveznosti skrbnega pregleda na področju človekovih pravic in okolja, ki se razlikujejo od obveznosti iz člena 8(1) in (2) ter člena 10(1) navedene direktive. Za zagotovitev, da države članice ne presežejo navedene direktive, in za preprečevanje, da bi prišlo do razdrobljenega regulativnega okolja, ki bi povzročilo pravno negotovost in nepotrebno breme, bi bilo treba določbe o popolni harmonizaciji iz Direktive (EU) 2024/1760 razširiti na dodatne določbe, ki urejajo temeljne vidike postopka skrbnega pregleda. To vključuje zlasti dolžnost prepoznavanja, dolžnosti obravnavanja negativnih vplivov, ki so bili ali bi morali biti prepoznani, dolžnosti sodelovanja z deležniki v določenih primerih ter dolžnost, da se zagotovi mehanizem za pritožbe in obveščanje. Hkrati bi bilo treba državam članicam dovoliti, da uvedejo strožje ali bolj specifične določbe o drugih vidikih, vključno z obravnavanjem nastajajočih tveganj, povezanih z novimi proizvodi ali storitvami.
	(20)	Člen 4(1) Direktive (EU) 2024/1760 državam članicam prepoveduje, da v svoje nacionalno pravo uvedejo določbe na področju, ki ga ureja direktiva, ki določajo obveznosti skrbnega pregleda na področju človekovih pravic in okolja, ki se razlikujejo od obveznosti iz člena 8(1) in (2) ter člena 10(1) navedene direktive. Za zagotovitev, da države članice ne presežejo navedene direktive, in za preprečevanje, da bi prišlo do razdrobljenega regulativnega okolja, ki bi povzročilo pravno negotovost in nepotrebno breme, bi bilo treba določbe o popolni harmonizaciji iz Direktive (EU) 2024/1760 razširiti na dodatne določbe, ki urejajo temeljne vidike postopka skrbnega pregleda. To vključuje zlasti določbe o skrbnem pregledu na ravni skupine, dolžnostih prepoznavanja, dolžnostih obravnavanja negativnih vplivov, ki so bili ali bi morali biti prepoznani, prednostnem razvrščanju, dolžnostih sodelovanja z deležniki v določenih primerih ter dolžnosti, da se zagotovi mehanizem za pritožbe in obveščanje. Hkrati bi bilo treba državam članicam še naprej dovoliti, da uvedejo ali ohranijo določbe nacionalnega prava, ki urejajo specifične negativne vplive ali specifične sektorje dejavnosti, specifične proizvode ali storitve, da bi dosegle drugačno raven varstva človekovih pravic, pravic na področju zaposlovanja in socialnih pravic, okolja ali podnebja.



Sprememba		21

Predlog direktive
Uvodna izjava 21
	

	Besedilo, ki ga predlaga Komisija
	Sprememba

	(21)	Člen 5 Direktive (EU) 2024/1760 države članice zavezuje, da zagotovijo, da velika podjetja nad določeno velikostjo izvajajo skrbni pregled človekovih pravic in okolja na podlagi tveganja. Za zmanjšanje bremen za podjetja, ki morajo izpolnjevati to obveznost, bi moral biti zahtevani skrbni pregled praviloma omejen na lastno poslovanje podjetja, poslovanje njegovih hčerinskih družb in njegovih neposrednih poslovnih partnerjev (prva stopnja). Zato bi bilo treba v zvezi s poslovnimi odnosi od podjetij, potem ko so evidentirala svoje verige dejavnosti, zahtevati, da izvedejo poglobljene ocene samo v zvezi z neposrednimi poslovnimi partnerji. Vendar bi morala podjetja pogledati onkraj svojih neposrednih poslovnih odnosov, kadar imajo verjetne informacije, ki kažejo na negativen vpliv na ravni posrednega poslovnega partnerja. Verjetne informacije pomenijo informacije objektivne narave, na podlagi katerih lahko podjetje sklepa, da je razumno verjetno, da so informacije resnične. To se lahko zgodi, kadar je zadevno podjetje prejelo pritožbo ali ima informacije, na primer prek verodostojnih poročil medijev ali nevladnih organizacij, poročil o nedavnih incidentih ali prek ponavljajočih se težav na nekaterih lokacijah, glede verjetnih ali dejanskih škodljivih dejavnosti na ravni posrednega poslovnega partnerja. Če ima podjetje take informacije, bi moralo opraviti poglobljeno oceno. Podjetja bi morala izvesti tudi poglobljene ocene v zvezi z negativnimi vplivi, ki presegajo njihovega neposrednega poslovnega partnerja, kadar struktura tega poslovnega odnosa ni gospodarsko utemeljena in kaže na to, da je bila izbrana, da se sicer neposrednega dobavitelja s škodljivimi dejavnostmi izključi iz dosega podjetja. Kadar poglobljena ocena potrdi verjetnost ali obstoj negativnega vpliva, bi bilo treba šteti, da je bil prepoznan. Poleg tega bi si morala podjetja prizadevati zagotoviti, da se njihovi kodeksi ravnanja, ki so del njihove politike skrbnega pregleda in v katerih so določena pričakovanja glede tega, kako zaščititi človekove, tudi delavske, pravice in okolje v poslovnih dejavnostih, upošteva v celotni verigi dejavnosti v skladu s pogodbenim veriženjem in podporo MSP.
	(21)	Člen 5 Direktive (EU) 2024/1760 države članice zavezuje, da zagotovijo, da velika podjetja nad določeno velikostjo izvajajo skrbni pregled človekovih pravic in okolja na podlagi tveganja. Za zagotovitev učinkovitosti, zmanjšanje bremen za podjetja, ki morajo izpolnjevati to obveznost, in zagotovitev, da se njihovi viri uporabljajo namensko, bi bilo treba pri zahtevanem skrbnem pregledu in sprejetih ukrepih upoštevati ustrezne dejavnike tveganja, vključno z dejavniki tveganja na ravni podjetja, na primer, ali poslovni partner ni podjetje, zajeto v tej direktivi, dejavniki tveganja za poslovne dejavnosti, geografskimi in kontekstualnimi dejavniki tveganja, kot je raven preprečevanja, odkrivanja in preiskovanja kaznivih dejanj glede na vrsto negativnih vplivov, dejavniki tveganja na ravni produktov in storitev ter sektorskimi dejavniki tveganja. Podjetja bi morala izvesti določanje obsega, da bi opredelila splošna področja, na katerih bodo negativni vplivi najverjetnejši in najresnejši. Na podlagi rezultatov določitve obsega in kadar podjetje na podlagi ustreznih in preverljivih informacij utemeljeno meni, da so ali bi lahko nastali negativni vplivi, bi bilo treba od podjetij zahtevati, da izvedejo nadaljnje ocene le na področjih, na katerih je bilo prepoznano, da bodo negativni vplivi najverjetnejši in najresnejši.



Sprememba		22

Predlog direktive
Uvodna izjava 22
	

	Besedilo, ki ga predlaga Komisija
	Sprememba

	(22)	Da bi se omejil kaskadni učinek na mala in srednja podjetja ter mala podjetja s srednje veliko tržno kapitalizacijo pri evidentiranju vrednostne verige za prepoznavanje negativnih vplivov, bi morala velika podjetja omejiti zahteve po informacijah na informacije, določene v standardih za prostovoljno uporabo iz člena 29a Direktive 2013/34/EU, razen če za izvedbo evidentiranja potrebujejo dodatne informacije in teh informacij ne morejo pridobiti na noben drug razumen način.
	(22)	Da bi se omejil kaskadni učinek na druga podjetja, tudi mala in srednja podjetja ter mala podjetja s srednje veliko tržno kapitalizacijo, pri določanju obsega verige dejavnosti za prepoznavanje negativnih vplivov, podjetja, ki spadajo na področje uporabe, ne bi smela poskušati pridobiti informacij od svojih poslovnih partnerjev, temveč bi se morala zanašati le na informacije, ki so že razumno dostopne, kot so javno znane informacije, informacije, pridobljene z iskanjem, in informacije, pridobljene prek prejšnjega sodelovanja. Informacije na ravni subjekta in komunikacija s poslovnimi partnerji v tej fazi niso relevantne. Te informacije bi moralo biti mogoče pridobiti za nadaljnje ocene le pod določenimi pogoji. V tem primeru bi moralo biti mogoče pridobiti informacije od poslovnih partnerjev le, kadar so te informacije na podlagi pristopa, ki temelji na tveganju, potrebne glede na znake verjetnih negativnih vplivov s strani poslovnih partnerjev z manj kot 5 000 zaposlenimi, kadar teh dodatnih informacij ni mogoče razumno pridobiti z drugimi sredstvi, predvsem iz obstoječih ali sekundarnih virov. V vsakem primeru bi morala biti vsaka zahteva ciljno usmerjena, razumna in sorazmerna. Da bi podjetja in ustrezni poslovni partnerji lažje izpolnjevali obveznosti, bi moralo biti mogoče potrebne informacije pridobiti bodisi posamično bodisi skupaj.



Sprememba		23

Predlog direktive
Uvodna izjava 22 a (novo)
	

	Besedilo, ki ga predlaga Komisija
	Sprememba

	
	(22a)	Ob upoštevanju cilja, da se prednostno razvrstijo najbolj negativni in verjetni vplivi, bi bilo treba podjetjem omogočiti precejšnjo prožnost pri odločanju, katera tveganja bodo obravnavala najprej na podlagi resnosti in verjetnosti negativnega vpliva. Takšna odločitev bi morala temeljiti na dosegu, obsegu ali nepopravljivosti negativnega vpliva, ob upoštevanju njegove resnosti. Po obravnavi najresnejših in najverjetnejših negativnih vplivov v razumnem času bi morala podjetja obravnavati manj resne in manj verjetne negativne vplive. Vendar pa podjetja ne bi smela biti kaznovana za škodo, ki izhaja iz manj pomembnih negativnih vplivov, ki po prednostnem razvrščanju v skladu s temi načeli še niso bili obravnavani.



Sprememba		24

Predlog direktive
Uvodna izjava 23
	

	Besedilo, ki ga predlaga Komisija
	Sprememba

	(23)	Podjetja se lahko znajdejo v položaju, ko je njihova proizvodnja močno odvisna od vložkov enega ali več določenih dobaviteljev. Hkrati bi moralo podjetje, kadar so poslovne dejavnosti takega dobavitelja povezane z resnimi negativnimi vplivi, vključno z delom otrok ali znatno okoljsko škodo, in je podjetje neuspešno izčrpalo vse ukrepe skrbnega pregleda za obravnavanje teh vplivov, v skrajnem primeru začasno prekiniti poslovni odnos, ob tem pa še naprej sodelovati z dobaviteljem pri iskanju rešitve, po možnosti z uporabo povečanega pritiska, ki je posledica začasne prekinitve.
	(23)	Podjetja se lahko znajdejo v položaju, ko je njihova proizvodnja močno odvisna od vložkov enega ali več določenih dobaviteljev. Hkrati bi moralo podjetje, kadar so poslovne dejavnosti takega dobavitelja povezane z resnimi negativnimi vplivi, vključno z delom otrok ali znatno okoljsko škodo, in je podjetje neuspešno izčrpalo vse ukrepe skrbnega pregleda za obravnavanje teh vplivov, v skrajnem primeru začasno prekiniti poslovni odnos, ob tem pa še naprej sodelovati z dobaviteljem pri iskanju rešitve, po možnosti z uporabo povečanega pritiska, ki je posledica začasne prekinitve. Podjetje bi moralo v sodelovanju z ustreznimi deležniki oceniti, ali taka začasna prekinitev povzroča znatno škodo podjetju, tudi kadar ključni poslovni partnerji zagotavljajo surovine, izdelke ali storitve, ki so bistveni za poslovanje podjetja in za katere ni na voljo nobene alternative. Znatno škodo bi bilo treba razlagati kot negativen in pomemben vpliv na pravni, finančni ali gospodarski položaj podjetja ali njegovo proizvodno zmogljivost, tudi dolgoročno, kot je vpliv, ki povzroči verjetnost insolventnosti. Da ne bi ogrozili ciljev te direktive, bi morali za odločitev, da se poslovni odnos začasno ne prekine, veljati pogoji, vključno s poročanjem pristojnemu nadzornemu organu o ustrezno utemeljenih razlogih za tako odločitev. Podjetja bi morala tudi oceniti, ali bi bilo mogoče razumno pričakovati, da bodo negativni vplivi zaradi začasne prekinitve očitno resnejši od negativnega vpliva, ki ga ni bilo mogoče preprečiti ali ustrezno ublažiti. V tem primeru se od podjetja ne bi smelo zahtevati, da začasno prekine poslovni odnos, in bi moralo imeti možnost, da pristojnemu nadzornemu organu poroča o ustrezno utemeljenih razlogih za tako odločitev.




Sprememba		26

Predlog direktive
Uvodna izjava 25
	

	Besedilo, ki ga predlaga Komisija
	Sprememba

	(25)	Da bi se zmanjšalo upravna bremena za podjetja, bi bilo treba rok Komisije za sprejetje splošnih smernic o skrbnem pregledu skrajšati na 26. julij 2026. Hkrati bi bilo treba datum za začetek uporabe Direktive (EU) 2024/1760 za prvo skupino podjetij odložiti na 26. julij 2028 v skladu z Direktivo (EU) XXX/XXX13. Ta dvoletni interval bi moral podjetjem dati dovolj časa, da pri izvajanju ukrepov skrbnega pregleda upoštevajo praktične smernice in dobre prakse, vključene v smernice Komisije.
	(Ne zadeva slovenske različice.)

	__________________
	 

	13 Direktiva (EU) 2025/XX z dne ……….
	 


Spremembi		228 in 287
Predlog direktive
Uvodna izjava 26
	

	Besedilo, ki ga predlaga Komisija
	Sprememba

	(26)	Za zagotovitev boljše usklajenosti Direktive (EU) 2024/1760 z ureditvijo poročanja o trajnostnosti iz Direktive (EU) 2022/2464 bi bilo treba zahtevo po začetku izvajanja načrta za prehod za blažitev podnebnih sprememb nadomestiti s pojasnilom, da obveznost podjetij, da sprejmejo načrt za prehod, vključuje opis načrtovanih in sprejetih izvedbenih ukrepov. Obveznost sprejetja načrta ter njegova prvotna in posodobljena zasnova ostajata predmet upravnega nadzora.
	(26)	Določbe Direktive (EU) 2024/1760 o načrtu za prehod za blažitev podnebnih sprememb so bile ocenjene kot nesorazmerne, zlasti zaradi upravnega bremena za podjetja in pristojne organe, ter bi lahko povzročile pravno negotovost. Navedene določbe je treba razveljaviti, da se poenostavijo obveznosti ter podpre bolj ciljno usmerjeno in učinkovitejše izvajanje navedene direktive.



Sprememba		28

Predlog direktive
Uvodna izjava 27
	

	Besedilo, ki ga predlaga Komisija
	Sprememba

	(27)	V skladu s členom 27(1) Direktive (EU) 2024/1760 morajo države članice določiti kazni, ki morajo biti „učinkovite, sorazmerne in odvračilne“. Člen 27(2) navedene direktive od držav članic zahteva, da pri odločanju o uvedbi kazni in, če se take kazni uvedejo, pri določanju njihove narave in ustrezne ravni ustrezno upoštevajo vrsto dejavnikov, ki določajo težo kršitve, ter olajševalne ali oteževalne okoliščine. Člen 27(4) navedene direktive od držav članic zahteva, da vse naložene denarne kazni temeljijo na svetovnem čistem prihodku zadevnega podjetja. Vendar je glede na to, da morajo države članice že upoštevati vrsto dejavnikov, določenih v členu 27(2) navedene direktive, potreba, da se denarne kazni določijo na podlagi svetovnega čistega prihodka zadevnega podjetja, odvečna. Da pa bi zagotovili enake konkurenčne pogoje po vsej Uniji, bi bilo treba državam članicam prepovedati, da v svojem nacionalnem pravu uvedejo zgornjo mejo ali omejitev za kakršne koli denarne kazni, naložene podjetjem pod njihovo jurisdikcijo, ki bi nadzornim organom preprečila uvedbo kazni v skladu z dejavniki iz člena 27(2). Poleg tega bi morala Komisija za harmonizacijo praks izvrševanja po vsej Uniji v sodelovanju z državami članicami pripraviti smernice za pomoč nadzornim organom pri določanju ravni kazni.
	(27)	V skladu s členom 27(1) Direktive (EU) 2024/1760 morajo države članice določiti kazni, ki morajo biti „učinkovite, sorazmerne in odvračilne“. Člen 27(2) navedene direktive od držav članic zahteva, da pri odločanju o uvedbi kazni in, če se take kazni uvedejo, pri določanju njihove narave in ustrezne ravni ustrezno upoštevajo vrsto dejavnikov, ki določajo težo kršitve, ter olajševalne ali oteževalne okoliščine. Člen 27(4) navedene direktive od držav članic zahteva, da vse naložene denarne kazni temeljijo na svetovnem čistem prihodku zadevnega podjetja. Da bodo kazni sorazmerne, bi morale države članice zagotoviti, da je zgornja meja denarnih kazni določena pri 5 % svetovnega čistega prihodka podjetja ali, v primeru podjetij iz člena 2(1), točka (b), in člena 2(2), točka (b), konsolidiranega svetovnega prihodka končnega obvladujočega podjetja v poslovnem letu pred letom, v katerem je bil sprejet sklep o uvedbi kazni. Poleg tega bi morala Komisija za harmonizacijo praks izvrševanja po vsej Uniji v sodelovanju z državami članicami pripraviti smernice za pomoč nadzornim organom pri določanju ustrezne ravni kazni.



Sprememba		29

Predlog direktive
Uvodna izjava 29 a (novo)
	

	Besedilo, ki ga predlaga Komisija
	Sprememba

	
	(29a)	Da bi podjetjem olajšali izpolnjevanje obveznosti glede poročanja in skrbnega pregleda na podlagi prava Unije ter izboljšali dostopnost in uporabnost informacij, povezanih s trajnostnostjo, bi morala Komisija vzpostaviti namenski digitalni portal za poročanje. Ta portal bi moral delovati kot točka „vse na enem mestu“, ki bi podjetjem brezplačno omogočala prilagojen dostop do predlog, smernic, zahtev glede poročanja, vključno s prostovoljnimi orodji, ter informacij o možnostih financiranja in razpisih. Da bi portal učinkovito deloval, bi morala Komisija spodbujati interoperabilnost obstoječih podatkovnih platform, kar bi omogočilo nemoten prenos, izmenjavo in analizo podatkov ter dopolnjevanje z evropsko enotno točko dostopa. Poleg tega bi morala Komisija glede na hiter tehnološki razvoj oceniti potencial tehnoloških rešitev, vključno z uporabo zaupanja vredne umetne inteligence v skladu z Uredbo (EU) 2024/1689 Evropskega parlamenta in Sveta1, da bi podprla digitalizacijo poročanja ter izboljšala kakovost in dostopnost podatkov, povezanih s trajnostnostjo.

	
	__________________

	
	1 Uredba (EU) 2024/1689 Evropskega parlamenta in Sveta z dne 13. junija 2024 o določitvi harmoniziranih pravil o umetni inteligenci in spremembi uredb (ES) št. 300/2008, (EU) št. 167/2013, (EU) št. 168/2013, (EU) 2018/858, (EU) 2018/1139 in (EU) 2019/2144 ter direktiv 2014/90/EU, (EU) 2016/797 in (EU) 2020/1828 (Akt o umetni inteligenci) (UL L, 2024/1689, 12.7.2024).



Sprememba		30

Predlog direktive
Člen 1 – odstavek 1 – točka 1
Direktiva 2006/43/ES
Člen 26 a – odstavek 3 – pododstavek 1
	

	Besedilo, ki ga predlaga Komisija
	Sprememba

	Na Komisijo se prenese pooblastilo za sprejetje delegiranih aktov v skladu s členom 48a za dopolnitev te direktive, da se določijo standardi dajanja omejenih zagotovil o določitvi postopkov, ki jih revizorji in revizijska podjetja izvedejo za oblikovanje zaključkov o dajanju zagotovil o zanesljivosti poročanja o trajnostnosti, vključno z načrtovanjem poslov, upoštevanjem tveganj in odzivom na tveganja, ter vrsta zaključkov, ki se vključijo v poročilo o zanesljivosti poročanja o trajnosti ali, kadar je ustrezno, revizijsko poročilo.
	Komisija najpozneje do 1. oktobra 2026 sprejme delegirane akte v skladu s členom 48a za dopolnitev te direktive, da se določijo standardi dajanja omejenih zagotovil o določitvi postopkov, ki jih revizorji in revizijska podjetja izvedejo za oblikovanje zaključkov o dajanju zagotovil o zanesljivosti poročanja o trajnostnosti, vključno z načrtovanjem poslov, upoštevanjem tveganj in odzivom na tveganja, ter vrsta zaključkov, ki se vključijo v poročilo o zanesljivosti poročanja o trajnosti ali, kadar je ustrezno, revizijsko poročilo.



Sprememba		31

Predlog direktive
Člen 1 – odstavek 1 – točka 1
Direktiva 2006/43/ES
Člen 26 a – odstavek 3 – pododstavek 2 – uvodni del
	

	Besedilo, ki ga predlaga Komisija
	Sprememba

	Komisija lahko sprejme standarde dajanja zagotovil iz prvega pododstavka samo, če:
	Komisija sprejme standarde dajanja zagotovil iz prvega pododstavka, potem ko prejme mnenje EFRAG in zagotovi, da:



Spremembi		230 in 289
Predlog direktive
Člen 2 – odstavek 1 – točka 1 – točka a
Direktiva 2013/34/EU
Člen 1 – odstavek 3 – pododstavek 1 – uvodni del
	

	Besedilo, ki ga predlaga Komisija
	Sprememba

	„Usklajevalni ukrepi, določeni s členi 19a, 19b, 29a, 29aa, 29d, 30 in 33, členom 34(1), drugi pododstavek, točka (aa), členom 34(2) in (3) ter členom 51 te direktive, se uporabljajo tudi za zakone in druge predpise držav članic v zvezi z naslednjimi podjetji, ne glede na njihovo pravno obliko, pod pogojem, da so to velika podjetja, katerih povprečno število zaposlenih v poslovnem letu na dan bilance stanja presega 1 000:“;
	„Usklajevalni ukrepi, določeni s členi 19a, 19b, 29a, 29aa, 29d, 30 in 33, členom 34(1), drugi pododstavek, točka (aa), členom 34(2) in (3) ter členom 51 te direktive, se uporabljajo tudi za zakone in druge predpise držav članic v zvezi z naslednjimi podjetji, ne glede na njihovo pravno obliko, pod pogojem, da so to podjetja, katerih povprečno število zaposlenih v poslovnem letu na dan bilance stanja presega 1 750 in 450 000 000 EUR čistega prihodka:“;



Spremembi		231 in 290
Predlog direktive
Člen 2 – odstavek 1 – točka 1 a (novo)
Direktiva 2013/34/EU
Člen 19 – odstavek 1 – pododstavek 4
	

	Besedilo, ki ga predlaga Komisija
	Sprememba

	
	(1a)	v členu 19(1) se četrti pododstavek nadomesti z naslednjim:

	
	„Podjetja, katerih povprečno število zaposlenih v poslovnem letu na dan bilance stanja presega 1 750 in ki imajo čisti prihodek višji od 450 000 000 EUR, poročajo o ključnih neopredmetenih sredstvih in pojasnijo, kako je poslovni model podjetja v osnovi odvisen od teh sredstev in kako ta sredstva pripomorejo k ustvarjanju vrednosti v podjetju.“;



Spremembi		232 in 291
Predlog direktive
Člen 2 – odstavek 1 – točka 2 – točka a
Direktiva 2013/34/EU
Člen 19a – odstavek 1 – pododstavek 1
	

	Besedilo, ki ga predlaga Komisija
	Sprememba

	Velika podjetja, katerih povprečno število zaposlenih v poslovnem letu na dan bilance stanja presega 1 000, v svoje poslovno poročilo vključijo informacije, potrebne za razumevanje vplivov podjetja na zadeve v zvezi s trajnostnostjo, in informacije, potrebne za razumevanje, kako zadeve v zvezi s trajnostnostjo vplivajo na razvoj, uspešnost in položaj podjetja.
	Podjetja, katerih povprečno število zaposlenih v poslovnem letu na dan bilance stanja presega 1 750 in ki imajo čisti prihodek višji od 450 000 000 EUR, v svoje poslovno poročilo vključijo informacije, potrebne za razumevanje vplivov podjetja na zadeve v zvezi s trajnostnostjo, in informacije, potrebne za razumevanje, kako zadeve v zvezi s trajnostnostjo vplivajo na razvoj, uspešnost in položaj podjetja.



Sprememba		35

Predlog direktive
Člen 2 – odstavek 1 – točka 2 – točka a a (novo)
Direktiva 2013/34/EU
Člen 19 a – odstavek 1 – pododstavek 2 a (novo)
	

	Besedilo, ki ga predlaga Komisija
	Sprememba

	
	(aa)	v odstavku 1 se doda naslednji pododstavek:

	
	„Podjetja, ki so v skladu s členom 2(15) opredeljena kot finančni holding, so izvzeta iz izpolnjevanja obveznosti iz te direktive.“;



Spremembi		233 in 292
Predlog direktive
Člen 2 – odstavek 1 – točka 2 – točka b – točka i
Direktiva 2013/34/EU
Člen 19a – odstavek 3 – pododstavek 1
	

	Besedilo, ki ga predlaga Komisija
	Sprememba

	„Kadar je ustrezno, informacije iz odstavkov 1 in 2 vsebujejo informacije o lastnih dejavnostih in o vrednostni verigi podjetja, vključno z njegovimi proizvodi in storitvami, poslovnimi odnosi in dobavno verigo. Države članice zagotovijo, da podjetja za poročanje informacij o trajnostnosti, kot se zahteva s to direktivo, od podjetij v svoji vrednostni verigi, katerih povprečno število zaposlenih v poslovnem letu na dan bilance stanja ne presega 1 000, ne poskušajo pridobiti kakršnih koli informacij, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki se običajno izmenjujejo med podjetji v zadevnem sektorju. Za podjetja, ki poročajo potrebne informacije o vrednostni verigi, ne da bi poročala kakršne koli informacije podjetij v njihovi vrednostni verigi, katerih povprečno število zaposlenih v poslovnem letu na dan bilance stanja ne presega 1 000, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki si jih običajno izmenjujejo podjetja v zadevnem sektorju, se šteje, da so izpolnila obveznost poročanja informacij o vrednostni verigi iz tega odstavka.“;
	„Kadar je ustrezno, informacije iz odstavkov 1 in 2 vsebujejo informacije o lastnih dejavnostih in o vrednostni verigi podjetja, vključno z njegovimi proizvodi in storitvami, poslovnimi odnosi in dobavno verigo. Države članice zagotovijo, da podjetja za poročanje informacij o trajnostnosti, kot se zahteva s to direktivo, od podjetij v svoji vrednostni verigi, katerih povprečno število zaposlenih v poslovnem letu na dan bilance stanja ne presega 1 750 in čisti prihodek ni višji od 450 000 000 EUR, ne poskušajo pridobiti kakršnih koli informacij, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki se običajno izmenjujejo med podjetji v zadevnem sektorju. Za podjetja, ki poročajo potrebne informacije o vrednostni verigi, ne da bi poročala kakršne koli informacije podjetij v njihovi vrednostni verigi, katerih povprečno število zaposlenih v poslovnem letu na dan bilance stanja ne presega 1 750 in čisti prihodek ni višji od 450 000 000 EUR, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki si jih običajno izmenjujejo podjetja v zadevnem sektorju, se šteje, da so izpolnila obveznost poročanja informacij o vrednostni verigi iz tega odstavka.“;



Sprememba		37

Predlog direktive
Člen 2 – odstavek 1 – točka 2 – točka b – točka i a (novo)
Direktiva 2013/34/EU
Člen 19 a – odstavek 3 – pododstavek 2
	

	Veljavno besedilo
	Sprememba

	
	(ia)	drugi pododstavek se nadomesti z naslednjim:

	Podjetje v prvih treh letih uporabe ukrepov, ki jih države članice sprejmejo v skladu s členom 5(2) Direktive (EU) 2022/2464 Evropskega parlamenta in Sveta13, in če niso na voljo vse potrebne informacije o njegovi vrednostni verigi, pojasni, kaj je storilo za njihovo pridobitev, zakaj vseh potrebnih informacij ni bilo mogoče pridobiti in kako jih namerava pridobiti v prihodnje.
	„Če niso na voljo vse potrebne informacije o vrednostni verigi, podjetje pojasni, kaj je storilo za njihovo pridobitev, zakaj vseh potrebnih informacij ni bilo mogoče pridobiti in kako jih namerava pridobiti v prihodnje.“;

	13 	Direktiva (EU) 2022/2464 Evropskega parlamenta in Sveta z dne 14. decembra 2022 o spremembi Uredbe (EU) št. 537/2014, Direktive 2004/109/ES, Direktive 2006/43/ES in Direktive 2013/34/EU glede poročanja podjetij o trajnostnosti (UL L 322, 16.12.2022, str. 15, ELI: http://data.europa.eu/eli/dir/2022/2464/oj).
	



Sprememba		38

Predlog direktive
Člen 2 – odstavek 1 – točka 2 – točka b – točka ii
Direktiva 2013/34/EU
Člen 19 a – odstavek 3 – pododstavek 4 a
	

	Besedilo, ki ga predlaga Komisija
	Sprememba

	„Prvi pododstavek ne posega v zahteve Unije, da morajo podjetja izvajati postopek skrbnega pregleda.“;
	„Prvi pododstavek ne posega v zahteve po informacijah za namene, ki niso poročanje informacij o trajnostnosti, kot je določeno s to direktivo, vključno z zahtevami Unije, da morajo podjetja izvajati postopek skrbnega pregleda.“;



Sprememba		39

Predlog direktive
Člen 2 – odstavek 1 – točka 2 – točka b a (novo)
Direktiva 2013/34/EU
Člen 19 a – odstavek 4 a (novo)
	

	Besedilo, ki ga predlaga Komisija
	Sprememba

	
	(ba)	vstavi se naslednji odstavek:

	
	„4a.	Obveznosti poročanja iz tega člena ne vplivajo na Direktivo (EU) 2016/943 Evropskega parlamenta in Sveta. Zato se od podjetij ne zahteva, da razkrijejo informacije o intelektualnem kapitalu, intelektualni lastnini ali strokovnem znanju, poslovne informacije ali tehnološke informacije, ki pomenijo poslovne skrivnosti, kot so opredeljene v členu 2(1) Direktive (EU) 2016/943.“;



Sprememba		40

Predlog direktive
Člen 2 – odstavek 1 – točka 2 – točka c a (novo)
Direktiva 2013/34/EU
Člen 19 a – odstavek 10
	

	Veljavno besedilo
	Sprememba

	
	(ca)	odstavek 10 se nadomesti z naslednjim:

	„10.	Izvzetje iz odstavka 9 se uporablja tudi za subjekte javnega interesa, za katere veljajo zahteve iz tega člena, razen za velika podjetja, ki so subjekti javnega interesa, kot so opredeljeni v členu 2, točka 1, točka (a), te direktive.“;
	„10.	Izvzetje iz odstavka 9 se uporablja tudi za subjekte javnega interesa, za katere veljajo zahteve iz tega člena.“;



Spremembi		134 in 41

Predlog direktive
Člen 2 – odstavek 1 – točka 3
Direktiva 2013/34/EU
Člen 19 b
	

	Besedilo, ki ga predlaga Komisija
	Sprememba

	(3) vstavi se naslednji člen 19b:
	črtano

	[...]
	


Spremembi		234 in 293
Predlog direktive
Člen 2 – odstavek 1 – točka 4 – točka a
Direktiva 2013/34/EU
Člen 29a – odstavek 1 – pododstavek 1
	

	Besedilo, ki ga predlaga Komisija
	Sprememba

	„Obvladujoča podjetja velike skupine, katere povprečno število zaposlenih v poslovnem letu na dan bilance stanja na konsolidirani osnovi presega 1 000, v konsolidirano poslovno poročilo vključijo informacije, potrebne za razumevanje vplivov skupine na zadeve v zvezi s trajnostnostjo, in informacije, potrebne za razumevanje, kako zadeve v zvezi s trajnostnostjo vplivajo na razvoj, uspešnost in položaj skupine.“;
	„Obvladujoča podjetja skupine, katere povprečno število zaposlenih v poslovnem letu na dan bilance stanja na konsolidirani osnovi presega 1 750 in ki ima čisti prihodek višji od 450 000 000 EUR, v konsolidirano poslovno poročilo vključijo informacije, potrebne za razumevanje vplivov skupine na zadeve v zvezi s trajnostnostjo, in informacije, potrebne za razumevanje, kako zadeve v zvezi s trajnostnostjo vplivajo na razvoj, uspešnost in položaj skupine.“;



Sprememba		43

Predlog direktive
Člen 2 – odstavek 1 – točka 4 – točka a a (novo)
Direktiva 2013/34/EU
Člen 29 a – odstavek 1 – pododstavka 1 a in 1 b (novo)
	

	Besedilo, ki ga predlaga Komisija
	Sprememba

	
	(aa)	v odstavku 1 se dodata naslednja pododstavka:

	
	„Obvladujoča podjetja, ki so v skladu s členom 2(15) opredeljena kot finančni holding, so izvzeta iz izpolnjevanja obveznosti iz te direktive.

	
	V primeru nedavnih prevzemov odvisnih podjetij, za katere se ne uporablja poročanje informacij iz prvega pododstavka, bo obvladujoče podjetje imelo 24-mesečno prehodno obdobje, preden bo moralo v svoje konsolidirano poročilo o trajnostnosti vključiti informacije o svojem novem odvisnem podjetju.“;



Spremembi		235 in 294
Predlog direktive
Člen 2 – odstavek 1 – točka 4 – točka b – točka i
Direktiva 2013/34/EU
Člen 29a – odstavek 3 – pododstavek 1
	

	Besedilo, ki ga predlaga Komisija
	Sprememba

	„Kadar je ustrezno, informacije iz odstavkov 1 in 2 vsebujejo informacije o lastnih dejavnostih in o vrednostni verigi skupine, vključno z njenimi proizvodi in storitvami, poslovnimi odnosi in dobavno verigo. Države članice zagotovijo, da podjetja za poročanje informacij o trajnostnosti, kot se zahteva s to direktivo, od podjetij v svoji vrednostni verigi, katerih povprečno število zaposlenih v poslovnem letu na dan bilance stanja ne presega 1 000, ne poskušajo pridobiti kakršnih koli informacij, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki se običajno izmenjujejo med podjetji v zadevnem sektorju. Za podjetja, ki poročajo potrebne informacije o vrednostni verigi, ne da bi poročala kakršne koli informacije podjetij v njihovi vrednostni verigi, katerih povprečno število zaposlenih v poslovnem letu na dan bilance stanja ne presega 1 000, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki si jih običajno izmenjujejo podjetja v zadevnem sektorju, se šteje, da so izpolnila obveznost poročanja informacij o vrednostni verigi iz tega odstavka.“;
	„Kadar je ustrezno, informacije iz odstavkov 1 in 2 vsebujejo informacije o lastnih dejavnostih in o vrednostni verigi skupine, vključno z njenimi proizvodi in storitvami, poslovnimi odnosi in dobavno verigo. Države članice zagotovijo, da podjetja za poročanje informacij o trajnostnosti, kot se zahteva s to direktivo, od podjetij v svoji vrednostni verigi, katerih povprečno število zaposlenih v poslovnem letu na dan bilance stanja ne presega 1 750 in čisti prihodek ni višji od 450 000 000 EUR, ne poskušajo pridobiti nobenih informacij, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki se običajno izmenjujejo med podjetji v zadevnem sektorju. Za podjetja, ki poročajo potrebne informacije o vrednostni verigi, ne da bi poročala kakršne koli informacije podjetij v njihovi vrednostni verigi, katerih povprečno število zaposlenih v poslovnem letu na dan bilance stanja ne presega 1 750 in čisti prihodek ni višji od 450 000 000 EUR, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki si jih običajno izmenjujejo podjetja v zadevnem sektorju, se šteje, da so izpolnila obveznost poročanja informacij o vrednostni verigi iz tega odstavka.“;



Sprememba		45

Predlog direktive
Člen 2 – odstavek 1 – točka 4 – točka b – točka i a (novo)
Direktiva 2013/34/EU
Člen 29 a – odstavek 3 – pododstavek 2
	

	Veljavno besedilo
	Sprememba

	
	(ia)	drugi pododstavek se nadomesti z naslednjim:

	„Obvladujoče podjetje v prvih treh letih uporabe ukrepov, ki jih države članice sprejmejo v skladu s členom 5(2) Direktive (EU) 2022/2464, in če niso na voljo vse potrebne informacije o njegovi vrednostni verigi, pojasni, kaj je storilo za njihovo pridobitev, zakaj vseh potrebnih informacij ni bilo mogoče pridobiti in kako jih namerava pridobiti v prihodnje.“;
	„Če niso na voljo vse potrebne informacije o njegovi vrednostni verigi, podjetje pojasni, kaj je storilo za njihovo pridobitev, zakaj vseh potrebnih informacij ni bilo mogoče pridobiti in kako jih namerava pridobiti v prihodnje.“; 



Sprememba		46

Predlog direktive
Člen 2 – odstavek 1 – točka 4 – točka b – točka ii
Direktiva 2013/34/EU
Člen 29 a – odstavek 3 – pododstavek 4 a
	

	Besedilo, ki ga predlaga Komisija
	Sprememba

	„Prvi pododstavek ne posega v zahteve Unije, da morajo podjetja izvajati postopek skrbnega pregleda.“;
	„Prvi pododstavek ne posega v zahteve po informacijah za namene, ki niso poročanje informacij o trajnostnosti, kot je določeno s to direktivo, vključno z zahtevami Unije, da morajo podjetja izvajati postopek skrbnega pregleda.“;



Sprememba		47

Predlog direktive
Člen 2 – odstavek 1 – točka 4 – točka b a (novo)
Direktiva 2013/34/EU
Člen 29 a – odstavek 3 – pododstavek 5 a (novo)
	

	Besedilo, ki ga predlaga Komisija
	Sprememba

	
	(ba)	doda se naslednji pododstavek:

	
	„5a.	Obveznosti poročanja iz tega člena ne vplivajo na Direktivo (EU) 2016/943. Zato se od podjetij ne zahteva, da razkrijejo informacije o intelektualnem kapitalu, intelektualni lastnini ali strokovnem znanju, poslovne informacije ali tehnološke informacije, ki pomenijo poslovne skrivnosti, kot so opredeljene v členu 2(1) Direktive (EU) 2016/943.“;



Sprememba		48

Predlog direktive
Člen 2 – odstavek 1 – točka 4 – točka b b (novo)
Direktiva 2013/34/EU
Člen 29 a – odstavek 8 – pododstavek 1
	

	Veljavno besedilo
	Sprememba

	
	(bb)	v odstavku 8 se prvi pododstavek nadomesti z naslednjim:

	„Če so izpolnjeni pogoji iz drugega pododstavka tega odstavka, se obvladujoče podjetje, ki je odvisno podjetje, izvzame iz obveznosti iz odstavkov 1 do 5 tega člena (v nadaljnjem besedilu: izvzeto obvladujoče podjetje), če so tako obvladujoče podjetje in njegova odvisna podjetja vključeni v konsolidirano poslovno poročilo drugega podjetja, pripravljeno v skladu s členom 29 in tem členom. Obvladujoče podjetje, ki je odvisno podjetje obvladujočega podjetja s sedežem v tretji državi, se prav tako izvzame iz obveznosti iz odstavkov 1 do 5 tega člena, kadar so tako obvladujoče podjetje in njegova odvisna podjetja vključeni v konsolidirano poročanje o trajnostnosti tega obvladujočega podjetja s sedežem v tretji državi in kadar se konsolidirano poročanje o trajnostnosti izvaja v skladu s standardi poročanja o trajnostnosti, sprejetimi na podlagi člena 29b, ali na način, ki je enakovreden tem standardom poročanja o trajnostnosti, kot je določeno v skladu z izvedbenim aktom o enakovrednosti standardov poročanja o trajnostnosti, sprejetim na podlagi člena 23(4), tretji pododstavek, Direktive 2004/109/ES.
	„Če so izpolnjeni pogoji iz drugega pododstavka tega odstavka, se obvladujoče podjetje, ki je odvisno podjetje, izvzame iz obveznosti iz odstavkov 1 do 5 tega člena (v nadaljnjem besedilu: izvzeto obvladujoče podjetje), če so tako obvladujoče podjetje in njegova odvisna podjetja vključeni v konsolidirano poslovno poročilo drugega podjetja, pripravljeno v skladu s členom 29 in tem členom. Obvladujoče podjetje, ki je odvisno podjetje obvladujočega podjetja s sedežem v tretji državi, se prav tako izvzame iz obveznosti iz odstavkov 1 do 5 tega člena, kadar:

	
	(i)	so tako obvladujoče podjetje in njegova odvisna podjetja vključeni v konsolidirano poročanje o trajnostnosti tega obvladujočega podjetja s sedežem v tretji državi in kadar se konsolidirano poročanje o trajnostnosti izvaja v skladu s standardi poročanja o trajnostnosti, sprejetimi na podlagi člena 29b, ali na način, ki je enakovreden tem standardom poročanja o trajnostnosti, kot je določeno v skladu z izvedbenim aktom o enakovrednosti standardov poročanja o trajnostnosti, sprejetim na podlagi člena 23(4), tretji pododstavek, Direktive 2004/109/ES;

	
	(ii)	je obvladujoče podjetje finančni holding v skladu s členom 2(15), ki v Uniji nima odvisnih podjetij, ki bi opravljala poslovno dejavnost.“;



Sprememba		49

Predlog direktive
Člen 2 – odstavek 1 – točka 4 – točka b c (novo)
Direktiva 2013/34/EU
Člen 29 a – odstavek 9
	

	Veljavno besedilo
	Sprememba

	
	(bc)	odstavek 9 se nadomesti z naslednjim:

	„9.	Izvzetje iz odstavka 8 se uporablja tudi za subjekte javnega interesa, za katere veljajo zahteve iz tega člena, razen za velika podjetja, ki so subjekti javnega interesa, kot so opredeljeni v členu 2, točka 1, točka (a), te direktive.“;
	„9.	Izvzetje iz odstavka 8 se uporablja tudi za subjekte javnega interesa, za katere veljajo zahteve iz tega člena.“;



Spremembi		50 in 138

Predlog direktive
Člen 2 – odstavek 1 – točka 5
Direktiva 2013/34/EU
Člen 29 aa
	

	Besedilo, ki ga predlaga Komisija
	Sprememba

	(5)	vstavi se naslednji člen 29aa:
	črtano

	[...]
	



Sprememba		51

Predlog direktive
Člen 2 – odstavek 1 – točka 6 – točka -a
Direktiva 2013/34/EU
Člen 29 b – odstavek 1 – pododstavek 2 a (novo)
	

	Besedilo, ki ga predlaga Komisija
	Sprememba

	
	(-a)	v odstavku 1 se za drugim pododstavkom vstavi naslednji pododstavek:

	
	„Komisija po posvetovanju z ustreznimi deležniki pripravi prostovoljne sektorske smernice, da bi podjetjem v istem sektorju pomagala pri ocenjevanju pomembnosti. Te smernice zagotavljajo prilagojeno podporo pri opredeljevanju in razkrivanju vplivov, tveganj in priložnosti na področju trajnostnosti, ki so pomembni za sektor, da se zagotovita doslednost in primerljivost med podjetji, ki delujejo v istem sektorju.“;



Sprememba		52

Predlog direktive
Člen 2 – odstavek 1 – točka 6 – točka a
Direktiva 2013/34/EU
Člen 29 b – odstavek 1
	

	Besedilo, ki ga predlaga Komisija
	Sprememba

	(a)	v odstavku 1 se črtata tretji in četrti pododstavek;
	(a)	v odstavku 1 se črtajo tretji, četrti in šesti pododstavek;



Sprememba		53

Predlog direktive
Člen 2 – odstavek 1 – točka 6 – točka a a (novo)
Direktiva 2013/34/EU
Člen 29 b – odstavek 2 – pododstavek 1
	

	Veljavno besedilo
	Sprememba

	
	(aa)	v odstavku 2 se prvi pododstavek nadomesti z naslednjim:

	„S standardi poročanja o trajnostnosti se zagotovi, da so sporočene informacije kakovostne, tako da se zahteva, da so razumljive, relevantne, preverljive, primerljive in točne. S standardi poročanja o trajnostnosti se prepreči, da bi bilo podjetjem naloženo nesorazmerno upravno breme, tudi tako, da se v največji možni meri upošteva delo v okviru svetovnih pobud za določanje standardov poročanja o trajnostnosti v skladu z odstavkom 5, točka (a).“
	„S standardi poročanja o trajnostnosti se zagotovi, da so sporočene informacije kakovostne, tako da se zahteva, da so enostavne, dostopne, racionalizirane, razumljive, sorazmerne, relevantne, preverljive, primerljive in točne. Standardi poročanja o trajnostnosti:

	
	(a)	so v največji možni meri kvantitativni;

	
	(b)	preprečujejo podvajanje poročanja in prekrivanje z obveznostmi, ki izhajajo iz drugih zakonodajnih instrumentov;

	
	(c)	preprečujejo nalaganje nesorazmernega upravnega in finančnega bremena podjetjem ter

	
	(d)	zagotavljajo interoperabilnost z mednarodno priznanimi standardi, določenimi v okviru svetovnih pobud za določanje standardov poročanja o trajnostnosti v skladu z odstavkom 5, točka (a).“;



Spremembe		236, 295 in 296
Predlog direktive
Člen 2 – odstavek 1 – točka 6 – točka b
Direktiva 2013/34/EU
Člen 29b – odstavek 4 – pododstavek 1
	

	Besedilo, ki ga predlaga Komisija
	Sprememba

	(b)	v odstavku 4, prvi pododstavek, se zadnji stavek nadomesti z naslednjim:
	(b)	v odstavku 4 se prvi pododstavek nadomesti z naslednjim:

	„V standardih poročanja o trajnostnosti se ne določi, da se razkrijejo kakršne koli informacije, ki bi jih morala podjetja pridobiti od podjetij v svoji vrednostni verigi, katerih povprečno število zaposlenih v poslovnem letu na dan bilance stanja ne presega 1 000, ki presegajo informacije, ki jih je treba razkriti v skladu s standardi poročanja o trajnostnosti za prostovoljno uporabo iz člena 29ca.“;
	„Pri oblikovanju standardov poročanja o trajnostnosti se upoštevajo tudi težave, vključno s pravnimi omejitvami, ki izhajajo iz te direktive, na katere utegnejo podjetja naleteti pri zbiranju informacij od akterjev v vrednostni verigi, zlasti od tistih, za katere ne veljajo zahteve glede poročanja o trajnostnosti iz člena 19a ali člena 29a, ter od dobaviteljev na trgih in gospodarstvih v vzponu. V standardih poročanja o trajnostnosti se določi, da se morajo o vrednostnih verigah razkriti informacije, ki so sorazmerne in ustrezne glede na zmogljivosti in značilnosti podjetij v vrednostnih verigah ter na razsežnost in kompleksnost njihovih dejavnosti, zlasti tistih, ki se nanašajo na podjetja, za katera ne veljajo zahteve glede poročanja o trajnostnosti iz člena 19a ali člena 29a. V standardih poročanja o trajnostnosti se ne določi, da se razkrijejo kakršne koli informacije, ki bi jih morala podjetja pridobiti od podjetij v svoji vrednostni verigi, katerih povprečno število zaposlenih v poslovnem letu na dan bilance stanja ne presega 1 750 in čisti prihodek ni višji od 450 000 000 EUR, ki presegajo informacije, ki jih je treba razkriti v skladu s standardi poročanja o trajnostnosti za prostovoljno uporabo iz člena 29ca.“;




Sprememba		55

Predlog direktive
Člen 2 – odstavek 1 – točka 8
Direktiva 2013/34/EU
Člen 29 ca – odstavek 1
	

	Besedilo, ki ga predlaga Komisija
	Sprememba

	1.	Da bi se podjetjem, ki niso podjetja iz člena 19a(1) in člena 29a(1), olajšalo prostovoljno poročanje informacij o trajnostnosti, Komisija do [štiri mesece po začetku veljavnosti te direktive] v skladu s členom 49 sprejme delegirani akt o dopolnitvi te direktive, da se določijo standardi poročanja o trajnostnosti za prostovoljno uporabo s strani takih podjetij.
	1.	Da bi se podjetjem, ki niso podjetja iz člena 19a(1) in člena 29a(1), olajšalo prostovoljno poročanje informacij o trajnostnosti in da bi se omejile informacije, ki se lahko zahtevajo od takih podjetij za namene te direktive, Komisija do [štiri mesece po začetku veljavnosti te direktive] v skladu s členom 49 sprejme delegirani akt o dopolnitvi te direktive, da se določijo standardi poročanja o trajnostnosti za prostovoljno uporabo s strani takih podjetij.



Sprememba		56

Predlog direktive
Člen 2 – odstavek 1 – točka 8
Direktiva 2013/34/EU
Člen 29 ca – odstavek 2
	

	Besedilo, ki ga predlaga Komisija
	Sprememba

	2.	„Standardi poročanja o trajnostnosti iz odstavka 1 so sorazmerni in ustrezni glede na zmogljivosti in značilnosti podjetij, za katera so zasnovani, ter glede na razsežnost in kompleksnost njihovih dejavnosti. Z njimi se v največji možni meri določi tudi struktura, ki jo je treba uporabiti za prikaz teh informacij.“;
	2.	„Standardi poročanja o trajnostnosti iz odstavka 1 morajo temeljiti na Priporočilu Komisije 2025/4984 in biti sorazmerni z velikostjo podjetja ter ustrezni glede na zmogljivosti in značilnosti podjetij, za katera so zasnovani, ter glede na razsežnost in kompleksnost njihovih dejavnosti. Z njimi se v največji možni meri določi tudi struktura, ki jo je treba uporabiti za prikaz teh informacij. Podjetja v vrednostni verigi lahko izberejo predlogo za poročanje informacij o trajnostnosti, tako da podjetjem, ki zahtevajo informacije, ni treba oceniti ali razporediti kategorij velikosti vseh subjektov v svoji vrednostni verigi.“;



Sprememba		57

Predlog direktive
Člen 2 – odstavek 1 – točka 8
Direktiva 2013/34/EU
Člen 29 ca – odstavek 3 (novo)
	

	Besedilo, ki ga predlaga Komisija
	Sprememba

	
	3.	„Komisija delegirani akt iz odstavka 1 pregleda vsaj vsaka štiri leta po datumu začetka njegove uporabe in ga po potrebi spremeni, da se upošteva razvoj dogodkov, pomembnih za poročanje o trajnostnosti.“;



Sprememba		58

Predlog direktive
Člen 2 – odstavek 1 – točka 8
Direktiva 2013/34/EU
Člen 29 ca – odstavek 4 (novo)
	

	Besedilo, ki ga predlaga Komisija
	Sprememba

	
	4.	„Komisija pri spreminjanju delegiranih aktov na podlagi odstavka 3 upošteva strokovni nasvet EFRAG.“;



Sprememba		59

Predlog direktive
Člen 2 – odstavek 1 – točka 10
Direktiva 2013/34/EU
Člen 33 – odstavek 1 – pododstavek 2
	

	Besedilo, ki ga predlaga Komisija
	Sprememba

	Z odstopanjem od prvega pododstavka države članice zagotovijo, da člani upravnih, poslovodnih in nadzornih organov podjetja, ki delujejo v okviru pristojnosti, ki so jim dodeljene z nacionalnim pravom, niso kolektivno odgovorni za zagotavljanje, da se poslovno poročilo ali konsolidirano poslovno poročilo, kadar je ustrezno, pripravi v skladu s členom 29d.“;
	Z odstopanjem od prvega pododstavka lahko države članice določijo, da člani upravnih, poslovodnih in nadzornih organov podjetja, ki delujejo v okviru pristojnosti, ki so jim dodeljene z nacionalnim pravom, niso kolektivno odgovorni za zagotavljanje, da se poslovno poročilo ali konsolidirano poslovno poročilo, kadar je ustrezno, pripravi v skladu s členom 29d.“;



Spremembi		237 in 297
Predlog direktive
Člen 2 – odstavek 1 – točka 11 – točka b
Direktiva 2013/34/EU
Člen 34 – odstavek 2a
	

	Besedilo, ki ga predlaga Komisija
	Sprememba

	„2a.	Države članice zagotovijo, da je mnenje iz odstavka 1, drugi pododstavek, točka (aa), pripravljeno ob polnem spoštovanju obveznosti podjetij, da od podjetij v svoji vrednostni verigi, katerih povprečno število zaposlenih v poslovnem letu na dan bilance stanja ne presega 1 000, ne poskušajo pridobiti kakršnih koli informacij, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki se običajno izmenjujejo med podjetji v zadevnem sektorju.“;
	„2a.	Države članice zagotovijo, da je mnenje iz odstavka 1, drugi pododstavek, točka (aa), pripravljeno ob polnem spoštovanju obveznosti podjetij, da od podjetij v svoji vrednostni verigi, katerih povprečno število zaposlenih v poslovnem letu na dan bilance stanja ne presega 1 750 in čisti prihodek ni višji od 450 000 000 EUR, ne poskušajo pridobiti nobenih informacij, ki presegajo informacije, določene v standardih za prostovoljno uporabo iz člena 29ca, razen dodatnih informacij o trajnostnosti, ki se običajno izmenjujejo med podjetji v zadevnem sektorju.“;



Sprememba		61

Predlog direktive
Člen 2 – odstavek 1 – točka 11 – točka b a (novo)
Direktiva 2013/34/EU
Člen 34 – odstavek 2 b (novo)
	

	Besedilo, ki ga predlaga Komisija
	Sprememba

	
	(ba)	vstavi se naslednji odstavek:

	
	„2b. 	Države članice zagotovijo, da se pri pripravi mnenja iz odstavka 1, drugi pododstavek, točka (aa), v celoti upošteva možnost, da podjetja v vrednostni verigi v izjemnih primerih ne predložijo informacij, in sicer kadar bi bilo lahko podjetje, ustanovljeno v skladu z zakonodajo tretje države, na podlagi zakonodaje tretje države sankcionirano zgolj zaradi posredovanja podatkov o trajnostnosti.“;



Sprememba		62

Predlog direktive
Člen 2 – odstavek 1 – točka 12 – točka -a (novo)
Direktiva 2013/34/EU
Člen 40 a – odstavek 1 – pododstavek 1
	

	Veljavno besedilo
	Sprememba

	
	(- a)	prvi pododstavek se nadomesti z naslednjim:

	„Države članice zahtevajo, da odvisno podjetje s sedežem na njihovem ozemlju, za katerega končno obvladujoče podjetje velja pravo tretje države, objavi in da na voljo poročilo o trajnostnosti, v katerem so zajete tudi informacije iz člena 29a(2), točke (a)(iii) do (a)(v), točke (b) do (f) in po potrebi točka (h), na ravni skupine tega končnega obvladujočega podjetja iz tretje države.“
	„Države članice zahtevajo, da odvisno podjetje s sedežem na njihovem ozemlju, za katerega končno obvladujoče podjetje velja pravo tretje države, objavi in da na voljo poročilo o trajnostnosti, v katerem so zajete tudi informacije iz člena 29a(2), točke (a)(iii) do (a)(v), točke (b) do (f) in po potrebi točka (h), ter v skladu s členom 29a(3), na ravni skupine tega končnega obvladujočega podjetja iz tretje države.“



Sprememba		63

Predlog direktive
Člen 2 – odstavek 1 – točka 12 – točka a
Direktiva 2013/34/EU
Člen 40 a – odstavek 1 – pododstavek 2
	

	Besedilo, ki ga predlaga Komisija
	Sprememba

	„Prvi pododstavek se uporablja samo za velika odvisna podjetja, kot so opredeljena v členu 3(4) te direktive.“;
	„Prvi pododstavek se uporablja samo za odvisna podjetja, katerih čisti prihodek v predhodnem poslovnem letu je bil na dan bilance stanja višji od 450 000 000 EUR.“;



Sprememba		64

Predlog direktive
Člen 2 – odstavek 1 – točka 12 – točka b
Direktiva 2013/34/EU
Člen 40 a – odstavek 1 – pododstavek 4
	

	Besedilo, ki ga predlaga Komisija
	Sprememba

	(b)	četrti in peti pododstavek se nadomestita z naslednjim:
	(b)	četrti pododstavek se nadomesti z naslednjim:

	„Pravilo iz tretjega pododstavka se uporablja za podružnico samo, kadar podjetje iz tretje države nima odvisnega podjetja iz prvega pododstavka in kadar je podružnica v predhodnem poslovnem letu ustvarila čisti prihodek, ki presega prag iz člena 3(4), točka (b), te direktive.
	„Pravilo iz tretjega pododstavka se uporablja za podružnico samo, kadar podjetje iz tretje države nima odvisnega podjetja iz prvega pododstavka in kadar je podružnica v predhodnem poslovnem letu ustvarila čisti prihodek višji od 450 000 000 EUR.



Spremembi		65 in 336

Predlog direktive
Člen 2 – odstavek 1 – točka 12 – točka b a (novo)
Direktiva 2013/34/EU
Člen 40 a – odstavek 1 – pododstavek 5
	

	Besedilo, ki ga predlaga Komisija
	Sprememba

	
	(ba)	peti pododstavek se črta;

	Prvi in tretji pododstavek se uporabljata za odvisna podjetja ali podružnice iz navedenih pododstavkov samo, kadar je podjetje iz tretje države na ravni skupine oziroma, če to ni ustrezno, na posamični ravni, v Uniji ustvarilo čisti prihodek, ki presega 450 000 000 EUR v vsakem od zadnjih dveh zaporednih poslovnih let.“;
	



Sprememba		66

Predlog direktive
Člen 2 – odstavek 1 – točka 13 – točka -a (novo)
Direktiva 2013/34/EU
Člen 49 – odstavek 2 – prvi stavek
	

	Besedilo, ki ga predlaga Komisija
	Sprememba

	
	(-a)	v odstavku 2, prvi stavek, se črta sklicevanje na člen 29c;



Sprememba		67

Predlog direktive
Člen 2 – odstavek 1 – točka 13 – točka -a a (novo)
Direktiva 2013/34/EU
Člen 49 – odstavek 3 – prvi stavek
	

	Besedilo, ki ga predlaga Komisija
	Sprememba

	
	(-aa)	v odstavku 3, prvi stavek, se črta sklicevanje na člen 29c;



Sprememba		68

Predlog direktive
Člen 2 – odstavek 1 – točka 13 – točka -a b (novo)
Direktiva 2013/34/EU
Člen 49 – odstavek 3 b
	

	Besedilo, ki ga predlaga Komisija
	Sprememba

	
	(-ab)	odstavek 3b se spremeni:

	
	(i)	v uvodnem besedilu prvega pododstavka se črta sklicevanje na člen 29c;

	
	(ii)	v četrtem pododstavku se črta sklicevanje na člen 29c;

	
	(iii)	v šestem pododstavku se črta sklicevanje na člen 29c;



Sprememba		69

Predlog direktive
Člen 2 – odstavek 1 – točka 13 – točka a – uvodni del
Direktiva 2013/34/EU
Člen 49 – odstavek 3 c
	

	Besedilo, ki ga predlaga Komisija
	Sprememba

	(a)	vstavijo se naslednji odstavki 3c do 3e:
	(a)	vstavita se naslednja odstavka 3c in 3d:



Sprememba		70

Predlog direktive
Člen 2 – odstavek 1 – točka 13 – točka a
Direktiva 2013/34/EU
Člen 49 – odstavek 3 c
	

	Besedilo, ki ga predlaga Komisija
	Sprememba

	„3c.	Pooblastilo za sprejemanje delegiranih aktov iz člena 19b(5), člena 29aa(5) in člena 29ca se prenese na Komisijo za nedoločen čas od [datum začetka veljavnosti direktive o spremembi].
	„3c.	Pooblastilo za sprejemanje delegiranih aktov iz člena 29ca se prenese na Komisijo za nedoločen čas od [datum začetka veljavnosti direktive o spremembi].



Sprememba		71

Predlog direktive
Člen 2 – odstavek 1 – točka 13 – točka a
Direktiva 2013/34/EU
Člen 49 – odstavek 3 d
	

	Besedilo, ki ga predlaga Komisija
	Sprememba

	3d.	Prenos pooblastila iz člena 19b(5), člena 29aa(5) in člena 29ca lahko kadar koli prekliče Evropski parlament ali Svet. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši dan, ki je določen v navedenem sklepu. Sklep ne vpliva na veljavnost že veljavnih delegiranih aktov.
	3d.	Prenose pooblastil iz člena 29ca lahko kadar koli prekliče Evropski parlament ali Svet. S sklepom o preklicu preneha veljati prenos pooblastila iz navedenega sklepa. Sklep začne učinkovati dan po njegovi objavi v Uradnem listu Evropske unije ali na poznejši dan, ki je določen v navedenem sklepu. Sklep ne vpliva na veljavnost že veljavnih delegiranih aktov.



Sprememba		72

Predlog direktive
Člen 2 – odstavek 1 – točka 13 – točka a
Direktiva 2013/34/EU
Člen 49 – odstavek 3 e
	

	Besedilo, ki ga predlaga Komisija
	Sprememba

	3e.	Komisija pred sprejetjem in med pripravo delegiranih aktov v skladu s členom 19b(5) in členom 29aa(5) zbere vse potrebno strokovno znanje, tudi v posvetovanjih s strokovnjaki iz strokovne skupine držav članic za trajnostno financiranje iz člena 24 Uredbe (EU) 2020/852.“;
	črtano



Sprememba		73

Predlog direktive
Člen 2 – odstavek 1 – točka 13 – točka b
Direktiva 2013/34/EU
Člen 49 – odstavek 5
	

	Besedilo, ki ga predlaga Komisija
	Sprememba

	„5.	Delegirani akt, sprejet na podlagi člena 1(2), člena 3(13), člena 19b, člena 29aa, členov 29b, 29ca ali 40b ali člena 46(2), začne veljati le, če mu niti Evropski parlament niti Svet ne nasprotuje v roku dveh mesecev od uradnega obvestila Evropskemu parlamentu in Svetu o tem aktu ali če pred iztekom tega roka tako Evropski parlament kot Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.“.
	„5.	Delegirani akt, sprejet na podlagi člena 1(2), člena 3(13), členov 29b, 29ca ali 40b ali člena 46(2), začne veljati le, če mu niti Evropski parlament niti Svet ne nasprotuje v roku dveh mesecev od uradnega obvestila Evropskemu parlamentu in Svetu o tem aktu ali če pred iztekom tega roka tako Evropski parlament kot Svet obvestita Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.“.


Spremembi		238 in 298
Predlog direktive
Člen 3 – odstavek 1 – točka 1 – točka b – točka i
Direktiva (EU) 2022/2464
Člen 5 – odstavek 2 – pododstavek 1 – točka b – točka (i)
	

	Besedilo, ki ga predlaga Komisija
	Sprememba

	„(i)	za velika podjetja, katerih povprečno število zaposlenih v poslovnem letu je na dan bilance stanja večje od 1 000;“;
	„(i)	za podjetja, katerih povprečno število zaposlenih v poslovnem letu je na dan bilance stanja večje od 1 750 in ki imajo čisti prihodek višji od 450 000 000 EUR;“;



Spremembi		239 in 299
Predlog direktive
Člen 3 – odstavek 1 – točka 1 – točka b – točka ii
Direktiva (EU) 2022/2464
Člen 5 – odstavek 2 – pododstavek 1 – točka b – točka (ii)
	

	Besedilo, ki ga predlaga Komisija
	Sprememba

	„(ii)	za obvladujoča podjetja velike skupine, katere povprečno število zaposlenih v poslovnem letu je na dan bilance stanja na konsolidirani podlagi večje od 1 000.“;
	„(ii)	za obvladujoča podjetja skupine, katere povprečno število zaposlenih v poslovnem letu je na dan bilance stanja na konsolidirani podlagi večje od 1 750 in ki imajo čisti prihodek višji od 450 000 000 EUR.“;



Spremembi			240 in 300
Predlog direktive
Člen 3 – odstavek 1 – točka 2 – točka b – točka i
Direktiva (EU) 2022/2464
Člen 5 – odstavek 2 – pododstavek 3 – točka b – točka (i)
	

	Besedilo, ki ga predlaga Komisija
	Sprememba

	„(i)	za izdajatelje, kot so opredeljeni v členu 2(1), točka (d), Direktive 2004/109/ES, ki so velika podjetja v smislu člena 3(4) Direktive 2013/34/EU in katerih povprečno število zaposlenih v poslovnem letu je na dan bilance stanja večje od 1 000;“;
	„(i)	za izdajatelje, kot so opredeljeni v členu 2(1), točka (d), Direktive 2004/109/ES, katerih povprečno število zaposlenih v poslovnem letu je na dan bilance stanja večje od 1 750 in ki imajo čisti prihodek višji od 450 000 000 EUR;“;



Spremembi		241 in 301
Predlog direktive
Člen 3 – odstavek 1 – točka 2 – točka b – točka ii
Direktiva (EU) 2022/2464
Člen 5 – odstavek 2 – pododstavek 3 – točka b – točka (ii)
	

	Besedilo, ki ga predlaga Komisija
	Sprememba

	„(ii)	za izdajatelje, kot so opredeljeni v členu 2(1), točka (d), Direktive 2004/109/ES, ki so obvladujoča podjetja velike skupine, katere povprečno število zaposlenih v poslovnem letu je na dan bilance stanja na konsolidirani podlagi večje od 1 000;“;
	„(ii)	za izdajatelje, kot so opredeljeni v členu 2(1), točka (d), Direktive 2004/109/ES, ki so obvladujoča podjetja skupine, katere povprečno število zaposlenih v poslovnem letu je na dan bilance stanja na konsolidirani podlagi večje od 1 750, čisti prihodek pa višji od 450 000 000 EUR;“;


Spremembi		397 in 302
Predlog direktive
Člen 4 – odstavek 1 – točka 1 – uvodni del
Direktiva (EU) 2024/1760
Člen 1 – odstavek 1 – točka c
	

	Besedilo, ki ga predlaga Komisija
	Sprememba

	„(1)	v členu 1(1) se točka (c) nadomesti z naslednjim:“;
	„(1)	v členu 1(1) se točka (c) črta;“;


Sprememba		304
Predlog direktive
Člen 4 – odstavek 1 – točka 1 a (novo)
Direktiva (EU) 2024/1760
Člen 2
	

	Besedilo, ki ga predlaga Komisija
	Sprememba

	
	(1a)	člen 2 se spremeni:

	
	(a) 	v odstavku 1 se točka (a) nadomesti z naslednjim:

	
	„(a) 	podjetje je imelo v povprečju v zadnjem poslovnem letu, za katero so bili ali bi morali biti sprejeti letni računovodski izkazi, več kot 5 000 zaposlenih in več kot 1,5 milijarde EUR svetovnega čistega prihodka;“;

	
	(b) 	v odstavku 2 se točka (a) nadomesti z naslednjim:

	
	„(a) 	podjetje je v poslovnem letu, ki je leto pred zadnjim poslovnim letom, v Uniji ustvarilo čisti prihodek v višini več kot 1,5 milijarde EUR;“;

	
	(c) 	v odstavku 3 se prvi pododstavek nadomesti z naslednjim:

	
	„3. 	Kadar je glavna dejavnost končne matične družbe to, da ima delnice v operativnih hčerinskih družbah, in ne sprejema upravljavskih, operativnih ali finančnih odločitev, ki vplivajo na skupino ali eno ali več njenih hčerinskih družb, je lahko izvzeta iz izpolnjevanja obveznosti na podlagi te direktive. Za to izvzetje velja pogoj, da je ena od hčerinskih družb končne matične družbe s sedežem v Uniji imenovana za izpolnjevanje obveznosti iz členov 6 do 16 v imenu končne matične družbe, vključno z obveznostmi končne matične družbe v zvezi z dejavnostmi njenih hčerinskih družb. V takem primeru se imenovani hčerinski družbi zagotovijo vsa potrebna sredstva in pravna pooblastila za učinkovito izpolnjevanje navedenih obveznosti, zlasti za zagotovitev, da imenovana hčerinska družba od družb skupine pridobi ustrezne informacije in dokumente za izpolnjevanje obveznosti končne matične družbe na podlagi te direktive.“;



Sprememba		81

Predlog direktive
Člen 4 – odstavek 1 – točka 2 – uvodni del
Direktiva (EU) 2024/1760
Člen 3 – odstavek 1
	

	Besedilo, ki ga predlaga Komisija
	Sprememba

	(2)	v členu 3(1) se točka (n) nadomesti z naslednjim:
	(2)	člen 3(1) se spremeni:



Sprememba		83

Predlog direktive
Člen 4 – odstavek 1 – točka 2 – točka b (novo)
Direktiva (EU) 2024/1760
Člen 3 – odstavek 1 – točka w (novo)
	

	Besedilo, ki ga predlaga Komisija
	Sprememba

	
	(b)	doda se naslednja točka:

	
	„(w)	„razumno razpoložljive informacije“ pomeni informacije, ki jih lahko podjetje pridobi iz lastnih, obstoječih ali sekundarnih virov, ne da bi stopilo v stik s poslovnim partnerjem.“;



Sprememba		84

Predlog direktive
Člen 4 – odstavek 1 – točka 3 – uvodni del
Direktiva (EU) 2024/1760
Člen 4
	

	Besedilo, ki ga predlaga Komisija
	Sprememba

	(3)	 člen 4 se nadomesti z naslednjim:
	(3)	člen 4 se spremeni:



Sprememba		85

Predlog direktive
Člen 4 – odstavek 1 – točka 3 – točka a (novo)
Direktiva (EU) 2024/1760
Člen 4 – odstavek 1
	

	Besedilo, ki ga predlaga Komisija
	Sprememba

	
	(a)	odstavek 1 se nadomesti z naslednjim:

	1.	Brez poseganja v člen 1(2) in (3) države članice v svoje nacionalno pravo ne uvedejo določb na področju, ki ga ureja ta direktiva, ki določajo obveznosti skrbnega pregleda človekovih pravic in okolja, ki se razlikujejo od obveznosti iz členov 6 in 8, člena 10(1) do (5), člena 11(1) do (6) in člena 14.
	Brez poseganja v člen 1(2) in (3) države članice v svoje nacionalno pravo ne uvedejo določb na področju, ki ga ureja ta direktiva, ki se razlikujejo od obveznosti iz členov 6 do 16.



Sprememba		86

Predlog direktive
Člen 4 – odstavek 1 – točka 3 – točka b (novo)
Direktiva (EU) 2024/1760
Člen 4 – odstavek 2
	

	Besedilo, ki ga predlaga Komisija
	Sprememba

	
	(b)	odstavek 2 se črta; 

	2.	Ne glede na odstavek 1 ta direktiva državam članicam ne preprečuje, da v svoje nacionalno pravo uvedejo strožje določbe, ki se razlikujejo od tistih, ki so določene v določbah, ki niso člena 6 in 8, člen 10(1) do (5), člen 11(1) do (6) in člen 14, ali določbe, ki so bolj specifične v smislu cilja ali zajetega področja, vključno z urejanjem določenih izdelkov, storitev ali razmer, da bi dosegle drugačno raven varstva človekovih pravic, pravic na področju zaposlovanja in socialnih pravic ter okolja ali podnebja.“;
	


Sprememba		305
Predlog direktive
Člen 4 – odstavek 1 – točka 3 a (novo)
	Direktiva (EU) 2024/1760

	Člen 6 – odstavek 4

	

	Besedilo, ki ga predlaga Komisija
	Sprememba

	
	(3a)	člen 6 se spremeni:

	
	(a) 	odstavek 1 se spremeni:

	
	„1. 	Države članice zagotovijo, da lahko matične družbe, ki spadajo na področje uporabe te direktive, izpolnjujejo obveznosti iz členov 7 do 11 v imenu podjetij, ki so hčerinske družbe teh matičnih družb in spadajo na področje uporabe te direktive, če to zagotovi učinkovito skladnost. To ne posega v dejstvo, da nadzorni organi v skladu s členom 25 izvajajo pooblastila nad hčerinskimi družbami, in v njihovo civilno odgovornost v skladu s členom 29.“;

	
	(b) 	odstavek 3 se črta;

	
	(c) 	doda se naslednji odstavek:

	
	„3a. Kadar podjetje, ki ga zajema ta direktiva, prevzame podjetje, ki ni spadalo na področje uporabe te direktive, ima prevzemno podjetje dve leti časa, da vključi postopke kupljenega podjetja v svojo politiko skrbnega pregleda.“;



Sprememba		88

Predlog direktive
Člen 4 – odstavek 1 – točka 4 – točka a
Direktiva (EU) 2024/1760
Člen 8 – odstavek 2
	

	Besedilo, ki ga predlaga Komisija
	Sprememba

	(a)	v odstavku 2 se točka (b) nadomesti z naslednjim:
	(a)	odstavek 2 se nadomesti z naslednjim:

	
	„2.	Podjetja kot del obveznosti iz odstavka 1 in po pristopu na podlagi tveganja, pri katerem se upoštevajo ustrezni dejavniki tveganja, med drugim geografski in kontekstualni dejavniki tveganja, kot je raven kazenskega pregona, dejavniki sektorskega, proizvodnega ali storitvenega tveganja ter dejavniki tveganja, povezani s poslovanjem ali poslovnimi partnerji, na primer, če poslovni partner ni podjetje, ki ga zajema ta direktiva, sprejmejo ustrezne ukrepe za:

	
	(a)	določitev obsega na podlagi razumno razpoložljivih informacij, da se prepoznajo splošna področja v okviru njihovega poslovanja, poslovanja njihovih hčerinskih družb in poslovanja njihovih poslovnih partnerjev, če so povezani z njihovimi verigami dejavnosti, v okviru katerih so negativni vplivi najverjetnejši in najresnejši;

	(b)	izvajanje – na podlagi rezultatov evidentiranja iz točke (a) – poglobljene ocene svojega poslovanja, poslovanja svojih hčerinskih družb in, če so te povezane z njihovimi verigami dejavnosti, svojih neposrednih poslovnih partnerjev na področjih, na katerih je bilo prepoznano, da bodo negativni vplivi najverjetnejši in najresnejši.“;
	(b)	izvajanje – na podlagi rezultatov določitve obsega iz točke (a) in kadar podjetje na podlagi ustreznih in preverljivih informacij utemeljeno domneva, da so se ali bi se lahko pojavili negativni vplivi – nadaljnje ocene le na področjih, za katera je bilo ugotovljeno, da bodo negativni vplivi na njih najverjetnejši in najresnejši. Podjetjem ni treba zahtevati informacij od poslovnih partnerjev, če niso bila ugotovljena verjetna in resna tveganja. Podjetja lahko prednostno ocenijo neposredne poslovne partnerje v skladu z resnostjo in verjetnostjo negativnih vplivov.“;



Sprememba		89

Predlog direktive
Člen 4 – odstavek 1 – točka 4 – točka b
Direktiva (EU) 2024/1760
Člen 8 – odstavek 2 a
	

	Besedilo, ki ga predlaga Komisija
	Sprememba

	(b)	vstavi se naslednji odstavek 2a:
	črtano

	2a.	Kadar ima podjetje verjetne informacije, ki kažejo, da so ali bi lahko nastali negativni vplivi na ravni poslovanja posrednega poslovnega partnerja, izvede poglobljeno oceno. Podjetje tako oceno izvede vedno, kadar je posredna in ne neposredna narava odnosa s poslovnim partnerjem posledica umetne ureditve, ki ne odraža gospodarske stvarnosti, ampak kaže na izogibanje odstavku 2, točka (b). Kadar ocena potrdi verjetnost ali obstoj negativnega vpliva, se šteje, da je bil prepoznan.
	

	Prvi pododstavek ne posega v to, da podjetje pri izbiri neposrednega poslovnega partnerja upošteva razpoložljive informacije o posrednih poslovnih partnerjih ter ali lahko ti poslovni partnerji upoštevajo pravila in načela iz kodeksa ravnanja podjetja.
	

	Ne glede na prvi pododstavek podjetje ne glede na to, ali so na voljo verjetne informacije o posrednih poslovnih partnerjih, od neposrednega poslovnega partnerja zahteva pogodbena zagotovila, da bo ta poslovni partner zagotovil skladnost s kodeksom ravnanja podjetja s pridobitvijo ustreznih pogodbenih zagotovil od svojih poslovnih partnerjev. Ustrezno se uporablja člen 10(2), točki (b) in (e).“;
	



Sprememba		90

Predlog direktive
Člen 4 – odstavek 1 – točka 4 – točka b a (novo)
Direktiva (EU) 2024/1760
Člen 8 – odstavek 3
	

	Besedilo, ki ga predlaga Komisija
	Sprememba

	
	(ba)	odstavek 3 se nadomesti z naslednjim:

	3.	Države članice zagotovijo, da lahko podjetja za namene opredelitve in ocenjevanja negativnih vplivov iz odstavka 1, po potrebi na podlagi kvantitativnih in kvalitativnih informacij, uporabljajo ustrezne vire, vključno z neodvisnimi poročili in informacijami, zbranimi prek mehanizma uradnega obveščanja in v pritožbenem postopku iz člena 14.
	„3.	Države članice zagotovijo, da podjetja za določitev obsega iz odstavka 2, točka (a), od svojih poslovnih partnerjev ne poskušajo pridobiti informacij, temveč se zanašajo zgolj na informacije, ki so že razumno na voljo, vključno s faktorji tveganja.’;



Sprememba		91

Predlog direktive
Člen 4 – odstavek 1 – točka 4 – točka c
Direktiva (EU) 2024/1760
Člen 8 – odstavek 4
	

	Besedilo, ki ga predlaga Komisija
	Sprememba

	„4.	Kadar je mogoče informacije, potrebne za poglobljeno oceno iz odstavka 2, točka (b), in odstavka 2a pridobiti od različnih poslovnih partnerjev, podjetje da prednost zahtevanju takih informacij, kadar je to razumno, neposredno od poslovnega partnerja ali partnerjev, kjer je verjetnost, da se bodo pojavili negativni vplivi, največja.“;
	„4.	Države članice zagotovijo, da podjetja za namene nadaljnje ocene iz odstavka 2, točka (b), tega člena od poslovnih partnerjev ne poskušajo pridobiti informacij, razen če je to potrebno. Če ima poslovni partner manj kot 5 000 zaposlenih, lahko podjetja poskušajo pridobiti take informacije le v skrajnem primeru in če jih ni mogoče razumno pridobiti na druge načine, zlasti iz obstoječih ali sekundarnih virov. V vsakem primeru mora biti vsaka zahteva ciljno usmerjena, razumna in sorazmerna.

	
	Kadar je mogoče informacije, potrebne za nadaljnjo oceno iz odstavka 2, točka (b), pridobiti od različnih poslovnih partnerjev, podjetje poskuša take informacije pridobiti, kadar je to razumno, neposredno od poslovnega partnerja ali partnerjev, kjer je verjetnost, da se bodo pojavili negativni vplivi, največja. Informacije se lahko pridobijo posamično ali skupaj.“;



Sprememba		92

Predlog direktive
Člen 4 – odstavek 1 – točka 4 – točka d
Direktiva (EU) 2024/1760
Člen 8 – odstavek 5
	

	Besedilo, ki ga predlaga Komisija
	Sprememba

	„5.	Države članice zagotovijo, da podjetja za evidentiranje iz odstavka 2, točka (a), od neposrednih poslovnih partnerjev z manj kot 500 zaposlenimi ne poskušajo pridobiti informacij, ki presegajo informacije, določene v standardih za prostovoljno uporabo iz člena 29a Direktive 2013/34/EU.
	„5.	Države članice zagotovijo, da lahko podjetja za namene prepoznavanja in ocenjevanja negativnih vplivov iz odstavka 1, po potrebi na podlagi kvantitativnih in kvalitativnih informacij, uporabljajo ustrezne vire, vključno z neodvisnimi poročili, digitalnimi rešitvami, pobudami industrije ali večdeležniškimi pobudami, sodelovanjem in informacijami, zbranimi prek mehanizma uradnega obveščanja in v pritožbenem postopku iz člena 14.

	Z odstopanjem od prvega pododstavka lahko podjetje, kadar so za evidentiranje iz odstavka 2, točka (a), potrebne dodatne informacije, ker obstajajo znaki verjetnih negativnih vplivov ali ker standardi ne zajemajo ustreznih vplivov, in kadar takih dodatnih informacij ni mogoče razumno pridobiti z drugimi sredstvi, poskuša pridobiti take informacije od tega poslovnega partnerja.“;
	Kadar podjetja kljub sprejetju ustreznih ukrepov za prepoznavanje negativnih vplivov nimajo vseh potrebnih informacij o svojih verigah dejavnosti, so zmožna razumno pojasniti, zakaj teh informacij ni mogoče pridobiti. Če zaradi tega ne morejo sprejeti ustreznih ukrepov za preprečevanje, ublažitev, odpravo ali čim večje zmanjšanje negativnega vpliva, se jih ne kaznuje.“;



Sprememba		93

Predlog direktive
Člen 4 – odstavek 1 – točka 4 a (novo)
Direktiva (EU) 2024/1760
Člen 9
	

	Veljavno besedilo
	Sprememba

	
	4a.	člen 9 se nadomesti z naslednjim:

	Člen 9
	Člen 9

	Prednostno razvrščanje prepoznanih dejanskih in morebitnih negativnih vplivov
	Prednostno razvrščanje prepoznanih dejanskih in morebitnih negativnih vplivov

	1.	Države članice zagotovijo, da podjetja, kadar vseh prepoznanih negativnih vplivov ni mogoče hkrati in v celoti preprečiti, ublažiti, odpraviti ali čim bolj zmanjšati, prednostno razvrstijo negativne vplive, prepoznane na podlagi člena 8, za izpolnjevanje obveznosti iz člena 10 ali 11.
	1.	Države članice zagotovijo, da lahko podjetja, kadar ne morejo preprečiti, ublažiti, odpraviti ali čim bolj zmanjšati vseh negativnih vplivov, prepoznanih na podlagi člena 8, prednostno razvrstijo najresnejše in najverjetnejše negativne vplive za izpolnjevanje obveznosti iz člena 10 ali 11.

	2.	Prednostna razvrstitev iz odstavka 1 temelji na resnosti in verjetnosti negativnih vplivov.
	2.	Podjetje manj resne in manj verjetne negativne vplive obravnava po tem, ko so bili v skladu s členom 10 oziroma 11 v razumnem času obravnavani najresnejši in najverjetnejši negativni vplivi.

	3.	Podjetje manj resne in manj verjetne negativne vplive obravnava po tem, ko so bili v skladu s členom 10 oziroma 11 v razumnem času obravnavani najresnejši in najverjetnejši negativni vplivi.
	3.	Kadar se odločitve o prednostnem razvrščanju sprejemajo v skladu s tem členom, države članice zagotovijo, da podjetja ne bodo kaznovana na podlagi člena 25 ali 27 za kakršno koli škodo, ki izhaja iz manj pomembnih negativnih vplivov, ki še niso bili obravnavani.“;


Spremembi		246 in 306
Predlog direktive
Člen 4 – odstavek 1 – točka 5
Direktiva (EU) 2024/1760
Člen 10 – odstavek 6 – pododstavek 1 – uvodni del
	

	Besedilo, ki ga predlaga Komisija
	Sprememba

	„Kar zadeva morebitne negativne vplive iz odstavka 1, ki jih z ukrepi iz odstavkov 2, 4 in 5 ni bilo mogoče preprečiti ali ustrezno ublažiti, podjetje v skrajnem primeru:“;
	„6. 	Kar zadeva morebitne negativne vplive iz odstavka 1, ki jih z ukrepi iz odstavkov 2, 4 in 5 ni bilo mogoče preprečiti ali ustrezno ublažiti, lahko podjetje v skrajnem primeru:“;



Sprememba		94

Predlog direktive
Člen 4 – odstavek 1 – točka 5
Direktiva (EU) 2024/1760
Člen 10 – odstavek 6 – pododstavek 1 – točka c
	

	Besedilo, ki ga predlaga Komisija
	Sprememba

	(c)	uporabi ali poveča svoj pritisk z začasno prekinitvijo poslovnega odnosa v zvezi z zadevnimi dejavnostmi.
	(c)	uporabi ali poveča svoj pritisk, po možnosti z začasno prekinitvijo poslovnega odnosa v zvezi z zadevnimi dejavnostmi.



Sprememba		95

Predlog direktive
Člen 4 – odstavek 1 – točka 5
Direktiva (EU) 2024/1760
Člen 10 – odstavek 6 – pododstavek 2
	

	Besedilo, ki ga predlaga Komisija
	Sprememba

	Dokler se upravičeno pričakuje, da bo okrepljeni načrt preprečevalnih ukrepov uspešen, zgolj dejstvo, da se sodelovanje s poslovnim partnerjem nadaljuje, ne sproži odgovornosti podjetja.
	Dokler se upravičeno pričakuje, da bo okrepljeni načrt preprečevalnih ukrepov uspešen, zgolj dejstvo, da se sodelovanje s poslovnim partnerjem nadaljuje, ne pomeni, da za podjetje veljajo kazni na podlagi člena 27 ali odgovornost na podlagi člena 29.



Sprememba		96

Predlog direktive
Člen 4 – odstavek 1 – točka 5
Direktiva (EU) 2024/1760
Člen 10 – odstavek 6 – pododstavek 3
	

	Besedilo, ki ga predlaga Komisija
	Sprememba

	Pred začasno prekinitvijo poslovnega odnosa podjetje oceni, ali bi bilo mogoče razumno pričakovati, da bodo negativni vplivi tega dejanja očitno resnejši od negativnega vpliva, ki ga ni bilo mogoče preprečiti ali ustrezno ublažiti. V tem primeru se od podjetja ne zahteva, da začasno prekine poslovni odnos, in lahko pristojnemu nadzornemu organu poroča o ustrezno utemeljenih razlogih za to odločitev.
	Pred začasno prekinitvijo poslovnega odnosa podjetje ob posvetovanju z ustreznimi deležniki oceni, ali za ta poslovni odnos ni razpoložljive alternative, ki bi zagotavljala surovino, proizvod ali storitev, ki jo podjetje nujno potrebuje za proizvodnjo blaga ali zagotavljanje storitev, in bi začasna prekinitev povzročila znatno škodo podjetju oziroma ali bi bilo mogoče razumno pričakovati, da bodo negativni vplivi tega dejanja očitno resnejši od negativnega vpliva, ki ga ni bilo mogoče preprečiti ali ustrezno ublažiti. V tem primeru se od podjetja ne zahteva, da začasno prekine poslovni odnos, in lahko pristojnemu nadzornemu organu poroča o ustrezno utemeljenih razlogih za to odločitev.



Sprememba		97

Predlog direktive
Člen 4 – odstavek 1 – točka 5
Direktiva (EU) 2024/1760
Člen 10 – odstavek 6 – pododstavek 4
	

	Besedilo, ki ga predlaga Komisija
	Sprememba

	Države članice zagotovijo možnost začasne prekinitve poslovnega odnosa v pogodbah, ki jih ureja njihova zakonodaja, v skladu s prvim pododstavkom, razen za pogodbe, pri katerih so stranke zakonsko zavezane, da jih sklenejo.
	Države članice zagotovijo možnost začasne ali dokončne prekinitve poslovnega odnosa v pogodbah, ki jih ureja njihova zakonodaja, razen za pogodbe, ki so jih stranke zakonsko zavezane skleniti.


Spremembi		247 in 307
Predlog direktive
Člen 4 – odstavek 1 – točka 6
Direktiva (EU) 2024/1760
Člen 11 – odstavek 7 – pododstavek 1 – uvodni del
	

	Besedilo, ki ga predlaga Komisija
	Sprememba

	„Kar zadeva dejanske negativne vplive iz odstavka 1, ki jih z ukrepi iz odstavkov 3, 5 in 6 ni bilo mogoče preprečiti ali ustrezno ublažiti, podjetje v skrajnem primeru:“;
	„7. Kar zadeva dejanske negativne vplive iz odstavka 1, ki jih z ukrepi iz odstavkov 3, 5 in 6 ni bilo mogoče odpraviti ali zmanjšati njihovega obsega, lahko podjetje v skrajnem primeru:“;




Sprememba		99

Predlog direktive
Člen 4 – odstavek 1 – točka 6
Direktiva (EU) 2024/1760
Člen 11 – odstavek 7 – pododstavek 1 – točka b
	

	Besedilo, ki ga predlaga Komisija
	Sprememba

	(b)	če to dovoljuje pravo, ki ureja njegov odnos z zadevnim poslovnim partnerjem, brez nepotrebnega odlašanja sprejme in izvaja okrepljen načrt preprečevalnih ukrepov za določen negativni vpliv, če se upravičeno pričakuje, da bodo ta prizadevanja uspešna, in
	(b)	če to dovoljuje pravo, ki ureja njegov odnos z zadevnim poslovnim partnerjem, brez nepotrebnega odlašanja sprejme in izvaja okrepljen načrt popravljalnih ukrepov za določen negativni vpliv, če se upravičeno pričakuje, da bodo ta prizadevanja uspešna, in



Sprememba		100

Predlog direktive
Člen 4 – odstavek 1 – točka 6
Direktiva (EU) 2024/1760
Člen 11 – odstavek 7 – pododstavek 1 – točka c
	

	Besedilo, ki ga predlaga Komisija
	Sprememba

	(c)	uporabi ali poveča svoj pritisk z začasno prekinitvijo poslovnega odnosa v zvezi z zadevnimi dejavnostmi.
	(c)	uporabi ali poveča svoj pritisk, po možnosti z začasno prekinitvijo poslovnega odnosa v zvezi z zadevnimi dejavnostmi.



Sprememba		101

Predlog direktive
Člen 4 – odstavek 1 – točka 6
Direktiva (EU) 2024/1760
Člen 11 – odstavek 7 – pododstavek 2
	

	Besedilo, ki ga predlaga Komisija
	Sprememba

	Dokler se upravičeno pričakuje, da bo okrepljeni načrt preprečevalnih ukrepov uspešen, zgolj dejstvo, da se sodelovanje s poslovnim partnerjem nadaljuje, ne sproži odgovornosti podjetja.
	Dokler se upravičeno pričakuje, da bo okrepljeni načrt popravljalnih ukrepov uspešen, zgolj dejstvo, da se sodelovanje s poslovnim partnerjem nadaljuje, ne pomeni, da za podjetje veljajo kazni na podlagi člena 27 ali odgovornost na podlagi člena 29.



Sprememba		102

Predlog direktive
Člen 4 – odstavek 1 – točka 6
Direktiva (EU) 2024/1760
Člen 11 – odstavek 7 – pododstavek 3
	

	Besedilo, ki ga predlaga Komisija
	Sprememba

	Pred začasno prekinitvijo poslovnega odnosa podjetje oceni, ali bi bilo mogoče razumno pričakovati, da bodo negativni vplivi tega dejanja očitno resnejši od negativnega vpliva, ki ga ni bilo mogoče preprečiti ali ustrezno ublažiti. V tem primeru se od podjetja ne zahteva, da začasno prekine poslovni odnos, in lahko pristojnemu nadzornemu organu poroča o ustrezno utemeljenih razlogih za to odločitev.
	Pred začasno prekinitvijo poslovnega odnosa podjetje ob posvetovanju z ustreznimi deležniki oceni, ali za ta poslovni odnos ni razpoložljive alternative, ki bi zagotavljala surovino, proizvod ali storitev, ki jo podjetje nujno potrebuje za proizvodnjo blaga ali zagotavljanje storitev, in bi začasna prekinitev povzročila znatno škodo podjetju oziroma ali bi bilo mogoče razumno pričakovati, da bodo negativni vplivi tega dejanja očitno resnejši od negativnega vpliva, ki ga ni bilo mogoče odpraviti ali ustrezno čim bolj zmanjšati njegovega obsega. V tem primeru se od podjetja ne zahteva, da začasno prekine poslovni odnos, in lahko pristojnemu nadzornemu organu poroča o ustrezno utemeljenih razlogih za to odločitev.



Sprememba		103

Predlog direktive
Člen 4 – odstavek 1 – točka 6
Direktiva (EU) 2024/1760
Člen 11 – odstavek 7 – pododstavek 4
	

	Besedilo, ki ga predlaga Komisija
	Sprememba

	Države članice zagotovijo možnost začasne prekinitve poslovnega odnosa v pogodbah, ki jih ureja njihova zakonodaja, v skladu s prvim pododstavkom, razen za pogodbe, pri katerih so stranke zakonsko zavezane, da jih sklenejo.
	Države članice zagotovijo možnost začasne ali dokončne prekinitve poslovnega odnosa v pogodbah, ki jih ureja njihova zakonodaja, razen za pogodbe, ki so jih stranke zakonsko zavezane skleniti.



Sprememba		104

Predlog direktive
Člen 4 – odstavek 1 – točka 6
Direktiva (EU) 2024/1760
Člen 11 – odstavek 7 – pododstavek 6
	

	Besedilo, ki ga predlaga Komisija
	Sprememba

	Če se podjetje odloči, da ne bo začasno prekinilo poslovnega odnosa na podlagi tega člena, spremlja morebitni negativni vpliv in redno ocenjuje svojo odločitev ter ali so na voljo nadaljnji ustrezni ukrepi.“;
	Če se podjetje odloči, da ne bo začasno prekinilo poslovnega odnosa na podlagi tega člena, spremlja dejanski negativni vpliv in redno ocenjuje svojo odločitev ter ali so na voljo nadaljnji ustrezni ukrepi.“;



Sprememba		105

Predlog direktive
Člen 4 – odstavek 1 – točka 8
Direktiva (EU) 2024/1760
Člen 15 – drugi stavek
	

	Besedilo, ki ga predlaga Komisija
	Sprememba

	„Taka ocenjevanja po potrebi temeljijo na kvalitativnih in kvantitativnih kazalnikih ter se izvajajo brez nepotrebnega odlašanja po vsaki bistveni spremembi, sicer pa vsaj vsakih pet let in kadar koli obstajajo utemeljeni razlogi za domnevo, da ukrepi niso več zadostni ali učinkoviti ali da se lahko pojavijo nova tveganja za pojav navedenih negativnih vplivov.“;
	„Taka ocenjevanja po potrebi temeljijo na kvalitativnih in kvantitativnih kazalnikih ter se izvajajo brez nepotrebnega odlašanja po vsaki bistveni spremembi, sicer pa vsaj vsaka štiri leta in kadar koli obstajajo utemeljeni razlogi za domnevo, da ukrepi niso več zadostni ali učinkoviti ali da se lahko pojavijo nova tveganja za pojav navedenih negativnih vplivov.“;


Spremembi		248 in 310
Predlog direktive
Člen 4 – odstavek 1 – točka 8 a (novo)
Direktiva (EU) 2024/1760
Člen 19 – odstavek 2 – točka b
	

	Besedilo, ki ga predlaga Komisija
	Sprememba

	
	(8a)	v členu 19(2) se točka (b) črta;



Sprememba		106

Predlog direktive
Člen 4 – odstavek 1 – točka 9
Direktiva (EU) 2024/1760
Člen 19 – odstavek 3
	

	Besedilo, ki ga predlaga Komisija
	Sprememba

	„3.	Smernice iz odstavka 2, točka (a), se dajo na voljo do 26. julija 2026, smernice iz odstavka 2, točki (d) in (e), do 26. januarja 2027 ter smernice iz odstavka 2, točke (b), (f) in (g), do 26. julija 2027.“;
	„3.	Smernice iz odstavka 2, točke (a), (b) ter (d) do (g), se dajo na voljo do 26. julija 2026.“;


Spremembi			311 in 398
Predlog direktive
Člen 4 – odstavek 1 –točka 10 – uvodni del
Direktiva (EU) 2024/1760
Člen 22
	

	Besedilo, ki ga predlaga Komisija
	Sprememba

	(10)	v členu 22(1) se prvi pododstavek nadomesti z naslednjim:
	(10)	člen 22 se črta;



Spremembi		251 in 313
Predlog direktive
Člen 4 – odstavek 1 – točka 10 a (novo)
Direktiva (EU) 2024/1760
Člen 24 – odstavek 1
	

	Besedilo, ki ga predlaga Komisija
	Sprememba

	
	(10a)	v členu 24 se odstavek 1 nadomesti z naslednjim:

	
	„1. 	Vsaka država članica imenuje enega ali več nadzornih organov za nadzorovanje izpolnjevanja obveznosti iz določb nacionalnega prava, sprejetih na podlagi členov 7 do 16.“;


Spremembi		252 in 314
Predlog direktive
Člen 4 – odstavek 1 – točka 10 b (novo)
Direktiva (EU) 2024/1760
Člen 25 – odstavek 1
	

	Besedilo, ki ga predlaga Komisija
	Sprememba

	
	(10b)	v členu 25 se odstavek 1 nadomesti z naslednjim:

	
	„1. 	Države članice zagotovijo, da imajo nadzorni organi ustrezna pooblastila in sredstva za opravljanje nalog, ki so jim dodeljene na podlagi te direktive, vključno s pooblastilom, da od podjetij zahtevajo, da predložijo informacije in izvajajo preiskave v zvezi z izpolnjevanjem obveznosti iz členov 7 do 16.“;



Sprememba		113

Predlog direktive
Člen 4 – odstavek 1 – točka 11 – uvodni del
Direktiva (EU) 2024/1760
Člen 27 – odstavek 2
	

	Besedilo, ki ga predlaga Komisija
	Sprememba

	(11)	v členu 27 se odstavek 4 nadomesti z naslednjim:
	(11)	člen 27 se spremeni:



Sprememba		114

Predlog direktive
Člen 4 – odstavek 1 – točka 11 – točka a (novo)
Direktiva (EU) 2024/1760
Člen 27 – odstavek 2 – točka d
	

	Besedilo, ki ga predlaga Komisija
	Sprememba

	
	(a)	v odstavku 2 se črta točka (d);


Spremembi			253 in 315
Predlog direktive
Člen 4 – odstavek 1 – točka 11
Direktiva (EU) 2024/1760
Člen 27 – odstavek 4
	

	Besedilo, ki ga predlaga Komisija
	Sprememba

	„4.	Komisija v sodelovanju z državami članicami izda smernice za pomoč nadzornim organom pri določanju ravni kazni v skladu s tem členom. Države članice v svojem nacionalnem pravu za prenos te direktive ne določijo zgornje meje denarnih kazni, ki bi nadzornim organom preprečila uvedbo kazni v skladu z načeli in dejavniki iz odstavkov 1 in 2.“;
	„4.	Komisija v sodelovanju z državami članicami izda smernice o ustrezni ravni kazni, pri čemer upošteva prihodek podjetij, da bi nadzornim organom pomagala pri določanju ravni kazni v skladu s tem členom.“;



Spremembe		116, 117, 316cp1 in 316cp2

Predlog direktive
Člen 4 – odstavek 1 – točka 13 – uvodni del
Direktiva (EU) 2024/1760
Člen 36
	

	Besedilo, ki ga predlaga Komisija
	Sprememba

	(13)	v členu 36 se črta odstavek 1.
	(13)	člen 36 se spremeni:

	
	„(a)	odstavek 1 se črta;

	
	(b)	v odstavku 2 se točka (e) črta.“;



Sprememba		119

Predlog direktive
Člen 4 a (novo)
	

	Besedilo, ki ga predlaga Komisija
	Sprememba

	
	Člen 4a

	
	Digitalne rešitve

	
	1.	Komisija vzpostavi namenski digitalni portal za poročanje, ki se uporablja kot enotna kontaktna točka za podjetja. Portal omogoča brezplačen dostop do vseh predlog, smernic in informacij, povezanih z vsemi obveznostmi poročanja, ki jih podjetjem nalaga pravo Unije, vključno s prostovoljnimi orodji, prilagojenimi glede na velikost podjetja, sektor, proizvode in storitve ter izpostavljenost tveganjem. Poleg tega omogoča dostop do informacij o možnostih financiranja in razpisih, ki podjetjem pomagajo pri izvajanju, izpolnjevanju obveznosti skrbnega pregleda ter izkoriščanju njihovih prednosti.

	
	Komisija za namene prvega pododstavka zagotovi, da so ustrezne podatkovne platforme, ki zagotavljajo informacije podjetjem in uporabnikom podatkov, interoperabilne ter da se lahko podatki tehnično nemoteno prenašajo, izmenjujejo in analizirajo, ter dopolnjujejo evropsko enotno točko dostopa.

	
	2.	Komisija Evropskemu parlamentu in Svetu do ... [24 mesecev po datumu začetka veljavnosti te direktive] predloži poročilo o potrebi po zagotovitvi tehnoloških rešitev za namene te direktive, vključno z uporabo zaupanja vredne umetne inteligence v skladu z Uredbo (EU) 2024/1689.

